
l)e  Medea  ceDtone  Vergiliano. 

(Anthol.  Burm.  I,  178.) 


G 


/entonibus  tractandis  quicunque  se  profitetur  operam  dedisse,  eum  paene  oportet 
excusare  opus  susceptum:  tam  enim  insulsum  et  ineptum  hoc  carminum  genus  esse  videtur, 
ut  indignum  putandum  sit,  in  quo  quis  studium  collocet.  Neque  haec,  de  qua  scripturus  sum, 
Medea  maioris  cuiusdam,  qua  ceteros  eiusmodi  centones  superet,  elegantiae  habet  commen- 
dationem.  Alia  autem  res  ut  illam  tractare  animum  inducerem  me  commovit.  Hoc  enim 
carmen  quoniam  et  centonum  qui  nobis  innotuerunt  antiquissimum  et  in  numero  habendum 
est  testimoniorum  de  Vergili  verbis  antiquissimorum,  omnibus  codicibus  vetustius:  ideo  ope- 
rae  pretium  esse  mihi  videbatur,  id  quod  adhuc  neglectum  erat,  perquirere,  num  ex  hoc  cen- 
tone  aliquid  elici  posset  si  non  ad  emendandum  textum,  qui  dicitur,  Vergilianum,  tamen  ad 
eius  historiam  accuratius  cognoscendam. 

Quod  autem  hunc  centonem  codlcibus  antiquissimis  vetustiorem  esse  dixi  (h.  e.  cen- 
tonem  compositum  esse  priusquam  codices  nostri  Vergiliani  scripti  essent),  quamquam  in  codice 
Salmasiano  *)  ne  nomen  quidem  auctoris  extat,  tamen  id  homines  docti  coniectura  assecuti 
sunt.  Quum  enim  Tertullianus  de  praescr.  haeret.  c.  39  haec  tradat:  „vides  hodie  ex  Vir- 
gilio  fabulam  in  totum  aliam  componi,  materia  secundum  versus,  versibus  secundum  materiam 
concinnatis.  Denique  Hosidius  Geta  **)  Medeam  tragoediam  ex  Virgilio  plenissime  exsuxit": 
homines  docti  hanc  Medeam,  quae  in  codice  Salmasiano  invenitur,  illam  Medeam  quam  Ter- 
tullianus  sibi  notam  fuisse  dicit,  revera  esse  statuerunt.  Et  recte  mea  quidem  sententia. 
Nam  eandem  rem  tam  ineptam  plus  semel  susceptam  esse  vix  est  credibile.  Plura  autem 
aut  de  carminis  auctore  aut  de  tempore,  quo  cento  scriptus  sit,  supersedere  possumus  quae- 
rere.    Cf^^Burmann.  ad  Anthol.  I,  p.  149  sq.    Meyer,  Anthol.  I,  p.  XXVI,  et  annotatt.  p.  98. 

*)   In  eo^^niUibro    (Bibl.  Paris.  cod.  lat.  no.  10318)   f.  26— 43  hic  cento  legitur. 
**)    sic  apud  TertrUlianum  scribendum  esse  videtur. 


Milberg,  memorabilia  Vergiliana,   Misenae  1857,  p.  7.     Kecte  autem  Burmannus  ex   voce 

f  „hodie"  concludit,  huius  centonis  auctorem  aequalem  fuisse  Tertulliano ;  neque  bene  facere, 

qui  Hosidium  Getam  intelligant  illum,  qui  Claudio  regnante  vixerit,  a  Dione  commemoratum. 

Quod  denique  fuenmt,    qui  Ovidii  hanc  esse  Medeani  putarent,  id  inde  factum  esse,   quod 

carmen  centonarium  non  vidissent,    idem  ostendit.  —   Hoc  quidem  si  non  certum,  attamen 

admodum  verisimile  est,  hanc  Medeam  Tertulliani  aetate  (sub  finem  alterius  p.  Chr.  saeculi) 

compositam   esse.     Priusquam  autem  ad  ipsam  rem  propositam  accedamus,  de  ratione  cen- 

tonis  pauca  praemittere  liceat.     Atque  ex  versibus  Vergilianis  Hosidius  (hoc  enim  nomine 

iam  licebit  centonis  auctorem  nominare)   quum  tragoediam  Medeam  conflaret,   in  argumenti 

dispositione  secutus  esse  videtur  Senecam  seu  quicunque  Medeam  illam  scripsit  Senecae  vulgo 

.  tributam.    Namque  ut  apud  Senecam,  ita  in  hoc  carmine  Medea  exorditur  omnes  deos  deasque 

obtestans  et  obsecrans,  dekide  chori  sequitur  carmen.     Primam  actus  secundi  scenam,   qua 

Seneca  Medeam  et  nutricem  colloquentes  facit,  Hosidius  omisit,  alteram,  qua  inter  Creontem  et 

Medeam  diverbium  continetur,  cum  altero  chori  carmine  recepit.    Tum  aetus  tertius  fabulae  Sene- 

cae  eodem  modo  compositus,  quo  centonis  versus  148 — 311  *):  primum  enim  in  scenam  prodeunt 

nutrix  et  Medea,   deinde  Iason  et  Medea  (parvi  hoc  momenti  est,   quod  in  centone  etiam 

satelles  quidam  pauca  verba  facit);   postremo  chori  carmen  additur.     Quae  sequuntur  inde  a 

versu  312  quamquam  non  prorsus  congruunt  cum  Senecae  actu  IV  et  V,  tamen  ita  comparata 

sunt,  ut  non  minus  quam  reliqua  inde  desumpta  esse  appareat.     Quum  enim  Hosidius  nun- 

tium  Creonti  narrantem  fecerit,  quae  Medeam  agere  viderit,    sacra  illam  funesta  parantem: 

apud  Senecam  vs.  670 — 738  similia  nutrix  narrat.     Deinde  quod  in  centone  Absyrthi  umbra 

Medeae  apparet,  hoc  desumptum  ex  Senecae  vs.  959  sq.,  ubi  illa  fratris  corpus  misere  dila- 

ceratum    sibi   cernere  videtur.     In  narratione  nnntii  de  interitu  Creusae  Euripidem  potius 

imitatus   esse  Hosidius  videtur.     Exordium    denique  simile  apud  Hosidium  et  Senecam  et 

Euripidem. 

His  expositis  si  iam  quaerimus,  quo  modo  Hosidius  in  conglutinandis  versibus  Ver- 

gilianis  versatus  sit,  hanc  rem  paucis  absolvere  licebit.     Ac  primum  in  diverbiis  hexametris 

usus  est,  ita  tamen,  ut  plerumque  duo  hemistichia  ex  diversis  Vergili  locis  petita  coniungeret, 

nonnumquam  integros  versus  in  suum  usum  converteret.     Duos  versus  qui  apud  Vergilium 

sese  excipiunt,   nullo  alio  versu  interposito  semel  tantum  (vs.  379  sq.  =  Aen.  IV,  638  sq.) 

carmini  suo  inseruit.     Raro  singula  tantum  verba  ex  Vergilio  desumpsit,   quod  ubi  fecit,   ea 

in  eadem  versus  sede  collocavit:  vs.  52  (ubi  cf.  Burm.)  243,  ubi  „possem"  ex  Aen.  XII,  880 

(vel  X,  616).      Nam   fere   semper  ea,    quae  ex  Vergilio  petivit,    eadem,   qua  apud  Ver- 

gilium,    sede  versus  posuit;   exceptis  his  tantum  locis:   vs.  353  „namque  potes"  (Aen.  VI, 

366)  355  „horrendum  stridens"  (Aen.  IX,  632)  455  „haec  via  sola  fuit"  (X,  879)  164  „cara  mihi 

nutrix"  (Aen.  IV,  634)  adde  vs.  363.  365.     Singulari  denique  ratione  compositus  versus  322, 

cuius  prima  verba  „sed  quid  ego"  et  ultimum  „revolvo"  ex  Aen.  H,   101,    media  autem 

„ambages  et  iussa  exorsa"  ex  Ceorg.  II,  46   (ubi  tamen  „longa  exorsa")  desu,r*ipta  sunt. 

Nonnumquam  praeterea  ut  apud  ipsum  Vergilium  dimidiati  inveniuntur  versus  (%A.  335.  348) 

Chori  versus  (quos  Bernhardy,  rom.  Literaturg.  p.  335  „eingelegte  lyrische  Partieen" 
vocat)  iam  Schraderus  monuerat  nihil  aliud  esse  quam  bemistichia,  quae  alteram  versuum 
Vergilianorum  partem  efficerent,  solum  vs.  295  (ex  Aen.  IV,  472)  e  prima  sede  desumptum. 
Quibus  hoc  addo,  quod  etiam  versus  42  prior  hexametri  pars  est.  Ex  variis  Jocis  haec  tan- 
tum  hemistichia  conflata  sunt:   299  (Aen.  IV,  301  et  302),  306  (ex  G.  IV,  511  et  514). 

Ceterum  Hosidium  saepe  satis  negligenter  in  opere  suo  versatum  esse,  vel  inde  intel- 
ligitur,  quod  nou  raro  versus  iusto  vel  longiores  vel  breviores  inveniuntur  (qua  de  re  infra 
accuratius  agetur).  Sententiam  autem  saepe  iueptam  esse  non  est  cur  miremur;  neque  huius 
rei  exempla  afferri  opus  esse  videtur. 

Ac  de  centone  ipso  haec  praemisisse  sufficiat.  Si  iam  quaerere  conamur,  num  ex 
centone  cognosci  possit,  qui  textus  Vergiliani  fuerit  status  extrenio  saeculo  secundo,  et  quae 
ratio  intercedat  inter  exemplar,  quo  Hosidius  usus  sit,  et  codices,  qui  adhuc  servati  sunt 
antiquissimi :  cavendum  est,  ne  quae  librarii  peccaverunt  aut  Hosidius  ipse  mutavit  pro  lectio- 
nibus  antiquis  habeamus. 

Ut  vero  rem  recte  instituamus,  ante  omnia  quum  opus  sit,  ut,  quid  quoque  loco  Hosi- 
dius  legerit,  sciamus,  multum  interest  codicis  illius  Salmasiani  (cuius  Leidensis  nil  est  nisi 
a7roypa(f)ov)  lectiones  accurate  cognitas  habere.  Quod  ut  mihi  contingeret,  factum  est  benig- 
nitate  hominum  doctorum,  quibus  hoc  loco  gratias  ago  quam  maximas.  Imprimis  Sauppio, 
praeceptori  summe  reverendo,  insigni  benevolentia  me  obstrictum  et  obligatum  profiteor,  qui, 
qua  est  humanitate,  virum  doctissimum  Egger  per  literas  rogavit,  ut  codicem  illum  bibJio- 
thecae  Parisinae  in  meum  usum  denuo  conferendum  curaret.  Ille  autem  beuigne  hoc  negotio 
suscepto  facile  a  viro  harum  rerum  peritissimo,  Dr.  Mabille  impetravit,  ut  collationem  in- 
stitueret  accuratissimam  mihique  utendam  concederet. 

Quae  autem  hic  vir  doctus  notavit,  quum  plerumque  cum  eis  quae  Burmannus  affert 
congruant,  nonnulla  tamen  discrepant.  Ac  primum  quidem  his  locis  quae  Burmannus  se  in- 
venisse  testatur,  ea  Mabille  non  annotavit;  vs.  15  stridit  (pro  stridet).  vs.  23:  cunctantes  (pro 
cunctantem)  vs.  200  cernis  (pro  nescis)  234  visus  (pro  visu)  260  viderem  (pro  videres)  334 
veul  (pro  numen)  415  deponeret  (pro  inponeret)  457:  bella  reparas.  Ex  eis  deinde,  quae 
Mabille  ex  codice  Salmasiano  aliter  atque  Burm.  notavit,  ea  afferam  quae  maioris  momenti 
sunt.  Neque  enim  opus  esse  videtur  omnes  locos  enumerare,  quibus  «  et  ae,  v  et  b  prave 
commutantur,  h  non  recte  vel  additur  vel  omittitur,  i  pro  y,  o  pro  u  positum  est,  simil. 
Haec  autem  digniora,  quorum  mentio  fiat :  versu  247  Burmannus  quum  „querellis"  extare  dicat, 
Mabille  „querelis"  legi  testatur.  318  Burm.:  si  memore;  Mab.:  si  merore.  vs.  81  Burm.: 
desaevit  hyems  tem  miserere;  Mab. :  desevit  te  miserere.  —  Praeterea  haec  secundum 
Mabille  in  Salm.  inveniuntur:  vs.  166:  suadit,  ubi  Burmannus  „suasit"  edidit,  sed  ex  Verg. 
Aen.  I,  306  „suadet"  scribendum  esse  videmus.  193:  stringet  (B.  stinget)  139:  era  (B.:  aera) 
234:  ulli,  ut  apud  Vergilium  quoque,  Aen.  III,  621;  Burm.:  ullis.  235:  nostra.  243: 
Creusum.  stM9  et  452:  pinnis.    461:  aut  metu  aut. 

Nonm*&s  autem  Jocis,  quibus  Burm.  alias  codicis  lectiones  affert  atque  Mabille,  ille  ita 
erravisse  ri%fS&  ^  (lliae  ex  Salm.  et  Leidensi  aunotaverat,  confunderet.  Sic  quod  in  codice 
Leidensi  extare  (hfot  vs.  394:   si  concesso  peto  si  paenas  oro  reposco,  id  in  Salm.  legi  Mab. 

testatur  (in  Sahn.  secunduni  Burm.:  si  concessa  peto  paena  soro  reposco).  Neque  aliter 
quod  Burni.  ex  Leidensi  vs.  396  affert  „tristicia  fata"  in  Salmasiano  legisse  videtur,  in  quo 
Mabille  extare  dicit  „tristicia  facta".  Adde  vs.  167,  ubi  „voces"  Burm.  ex  Leidensi,  Mabille 
ex  Salm.  annotavit ;  385,  ubi  „adesset"  secundum  Burm.  in  Leid.,  secundum  Mabille  in  Salm. 
invenitur.  Neque  aliter  res  habet  vs.  249,  deinde  —  ut  mihi  videtur  —  vs.  95,  ubi  Burm. 
ex  Salm.  affert:  quas  a  te  quaratis,  ex  Leid. :  quasateque  rates,  Mab.  „quasate"  tantum 
notavit;  vs.  151,  ubi  Burm.  se  in  Salm.  invenisse  dicit:  me  me  ignominia,  in  Leid.  me  me 
in  omnia,  M.  ex  Salm.  nil  nisi  „me  me"  notavit.  Vs.  166  Burm.:  „haec  gener  atque  socor 
in  Leid.,  in  Salm.:  atque  soror."  Mab.  tacet.  Vs.  210  „per  ego  has  lacrimas"  ex  Leid. 
affert  Burm.,  Mabille  quum  nulJam  lectionis  varietatem  notaverit,  sic  in  Sahn.  extare  statuen- 
dum,  in  quo  secundum  Burmannum:  per  ego  te  has  lacrimas. 

Quoniam  autem  miUta  in  codice  Salmasiano  non  recte  scripta  sunt,  his  vitiis  ante 
omnia  cento  Hosidianus  liberandus  est.  Quae  tamen  facile  ex  Vergilio  emendari  potuisse 
patet;  et  id  plurimis  locis  iam  factum  a  Scriverio  (qui  centonis  versus  134  edidit),  Bur- 
manno,  praeterea  a  Schradero,  O.udendorpio ,  Medenbachio  Wakker  (amoenitates  literariae, 
p.  158 — 160),  Meyero.  Accuratissime  vero  quum  hac  in  re  versatus  sit  Burmannus,  minime 
opus  est,  quae  ille  invenit  et  emendavit,  hic  denuo  proferre.  Ea  tantum  praeterire  non 
possum,  in  quibus  aut  cum  Burmanno  non  consentio,  aut  hominum  doctorum  sententiae  dis- 
crepant. 

Unum  vitiorum  genus  iam  supra  dixi  saepe  inveniri,  versus  iusto  vel  longiores  vel 
breviores.  Quod  librariorum  negligentia  interdum  ortum  esse,  vs.  22  (Aen.  VI,  878.  XII,  63) 
facile  intelligitur.  Hic  enim  quum  verba  „et  haec"  neque  apud  Vergilium  inveniantur  et  metrum 
turbent,  recte  omittuntur;  sunt  autem  prave  repetita  ex  versu  21:  peteret  haec  pro  virgi- 
nate  rep.  —  Sed  ceteris  locis  plerisque  quum  verba  centonis  congruant  cum  Vergilianis, 
recte  videtur  Burm.  ad  vs.  93  statuere,  illud  vitium  saepe  deberi  ipsius  Hosidii  negligentiae 
(cf.  vs.  6.  21.  93.  172.  226.  337.  386.  442.  446.  —  64.  65.  83.  269.  313.  315.  377.  395. 
435.).  Quare  nescio  an  multis  locis,  ubi  Burm.  aliique  metro  succurrere  studuerunt,  versus 
illi  longiores  brevioresve  mutandi  non  sint.  Quamquam  nonnullos  facile  emeudari  posse  con- 
cedo,  praesertim  si  versum  breviorem  ex  ipso  Vergilio  supplere  liceat.  (Vs.  87.  412  poeta 
fortasse  admisit  hiatum  insolentiorem,  et  vs.  54,  243  vs.  21 1  sq.  hemistichiis  transpositis  metrum 
restitui  Burm.  intellexit.) 

Quum  autem  de  centone  emendando  agatur,  cavendum  est,  ne  nimis  offendamus  in 
sententiis  parum  aptis  ideoque  verba  mutari  velimus.  Quam  enim  inepte  saepe  versus  Ver- 
giliani  positi  sint,  id  verbi  gratia  ex  vs.  202  (Aen.  II,  678)  cernitur,  ubi  Medea  de  se  dicit: 
cui  pater  et  coniunx  quondam  tua  dicta  relinquor?  Itaque  satis  habere  debemus  id  effe- 
cisse,  ut  centonis  versus  cum  Vergilianis  congruant  nec  prorsus  destituti  sint  tolerabili  qua- 
dam  sententia.  Quae  igitur  mihi  post  Burmanni  aliorumque  operam  huic  cer/r.n  navatam 
addenda  videbantur,  paucis  indicabo.  4' 

Vs.  6.  „aut  quicunque  oculis  haec  aspicis  aequis"  (Aen.  IX,  109);/  ?Amn.  rectene 
vocem  aut  delerit  dubito. 

Vs.  18.  oblitusve  suae  est,  quod  Klotzius  defendit,  mihi  videtur  errore  librariorum 
ortum;  recte  Burm.  et  Meyerus  ex  Aen.  III,  629  sui  seripserunt. 

Vs.  21.  haec  a  Burmanno  eiectum  retineri  malim.  Post  vs.  40  aliquid  intercidisse 
satis  illud  quidem  verisimile;  sed  quid  ex  Vergilio  addendum  sit,  nihil  attinet  quaerere 
(Burmanno  auctore  Meyerus  inseruit  ex  Aen.  VII,  111:  medioque  ex  hoste  recepit). 

Vs.  64  et  65  iusto  breviores  Oudendorpius  insertis  vocibus  ab  locis  Vergiliauis  alienis 
emendare  conatus  est;  sed  vide  quae  hac  de  re  supra  diximus. 

Vs.  70:  ne  pete  conubiis  natam.  Sic  Salm.  et  sic  Verg.  Aen.  VII,  96.  Medenbachius 
Wakker,  quem  Meyerus  secutus  est.  natum  scribi  vult.  „Verba",  inquit,  „sunt  Medeae  ad 
Creontem  monentis,  ne  sineret  Creusam  Iasoni  in  matrimonium  «enire."  Mihi  autem  videtur 
„natam"  servandum  esse.  Nam  verbum  „pete"  Hosidius  posuit  ea  significatione,  ut  sit  fere 
idem,  quod  „aggredere".  lndicat  enim  Medea,  nuptias  illas  exitio  fore  Creusae  (cf.  vs.  71 
„miserere  tuorum"). 

Vs.  81.  In  corrupta  Salm.  lectione  „dum  pelago  desevit  te,  idem  latet,  quod  Aen.  IV, 
52  extat:  desaevit  hiems.  In  verbis  enim  „desaevit  hiems  miserere"  facile  vides  hoc  vitium 
oriri  potuisse;   nec  probabile,  quod  Mabille  coniecit,  „tempus". 

Vs.  83.  Burm.  et  post  gessimus  addidit. 

Vs.  114  (Aen.  IV,  58)  „Foeboque".  Salm.  In  editione  Meyeri  particula  que  prave 
omissa  est.  Post  versum  130  Burmannus  Scriverium  secutus  asteriscis  positis  sibi  indicavit  non- 
nulla  videri  intercidisse.  Sed  omnia  recte  procedunt.  Malum  enim  nuptiarum  eventum  chorus 
ominatur,  ut  vesania  ei  videatur  laetitia  civium;  deinde  (vs.  131  sqq.)  exempla  eorum  addit, 
qui  maiora  conati  audaciae  poenas  dederint  acerbissimas,  Marsyae,  Icari,  Penthei.  Ceterum 
Oudendorpius,  vs.  134  „ramo  frondente  pependit"  Marsyae  poenam  describi  quum  eum  fugeret, 
hunc  versum  post  vs.  141  poni  sine  iusta  causa  volebat. 

Vs.  166.  ex  Verg.  Aen.  VII,  317  hac  scribendum  esse  Medenb.  Wakk.  vidit.  In 
eodem  autem  versu  pro  „suasit"  ex  Aen.  I,  357,  quoniam  Salm.  „suadit"  praebet,  „suadet" 
scribendum   esse  supra  dixi. 

vs.  191.  in  Salm.:    Media  fert  tristis  sucos  nigrisque  infecte  venenis. 

Burmannus  „nigrisque"  quod  apud  Vergilium  non  invenitur,  eiecit,  Medenb.  Wakk.  et 
Meyerus  „Media";   quae  ratio,  si  sententiam  respicimus,  praeferenda  esse  videtur. 

Vs.  196:  eveuiunt.     tante  me  si  te  ceperunt  taedia  laudis. 

Sic  Salm.    Quod  huuc  in  modum  Burm.  et  Meyerus  mutaverunt: 

eveniuut.    si  te  etc. 

Sed  non  dubito,  quin  sic  potius  scribendum  sit: 
eveniunt. 
tanta  meae  si  te  etc.  (Ceorg.  IV,  332). 

Etiam  vs.  254  versus  dimidiatus  in  cod.  Salm.  coniunctus  est  cum  proximo  versu. 

vs.--!!'0.  „per  ego  has  lacrimas."  ex  Aen.  IV,  314,  non,  ut  Burm.  putat,  ex  XII,  56. 

vs.  2fh).  Burmannus  edidit  ex  III,  711:  nequidquam  erepte  periclis.  Recte,  quam- 
quam  Meyei^jfijC-um  Schradero  ex  Salm.  revocandum  putavit  „erepta". 

vs.  216.     dum  rauca  adsiduo  longe  sale  saxa  sonabant. 

Sic  Bunnannus  ex  Aen.  V,  866;  unde  mihi  etiam  „tum"  scribendum  videtur. 

vs.  217.  Corrupte  in  Salm.:  infixure  mari.  Quod  Burmannus  mutavit  in  „incubuere 
mari"  (Aen.  I,  84).  Sed  quum  ita  subiectum  verbi  „incubuere"  desideraret,  etiam  versum  pro- 
ximum  mutari  (ut  pro  „ventos"  scriberetur  „venti")  aut  totum  versum  inseri  voluit.  Minime. 
Vera  enim  lectio  petenda  ex  Aen.  V,  193:  Ionioque  mari.  Vide,  quam  praeclare  iam 
omnia  coniungantur  inde  a  vs.  214: 

Namque  aliud  quid  sit,   quod  iam  implorare  queamus 
Ipse  mihi  nuper  Libycis  tu  testis  in  undis, 
(Tum  rauca  adsiduo  longe  sale  saxa  sonabant) 
Ionioqiife  mari  tantis  surgentibus  undis: 
Luctantes  ventos  tempestatesque  sonoras 
Compressi  et  rabiem  tantam  caelique  marisque. 

Vs.  224  sqq.    Burmanno  sic  legenda  videntur: 

Tempore  quo  primum  fortes  ad  aratra  iuvencos 
Seminaque  et  tauros  spirantis  naribus  ignem 
Obieci,  unde  satis  immanis  dentibus  hydri 
ExpHcuit  legio. 

Facile  autem  perspicitur,  sic  vs.  225  (ex  G.  II,  140)  sententia  sana  carere.  Atque 
quum  in  Salm.  mendose  scriptum  sit:  „semine  et  eterios",  non  dubium,  quin  ex  Aen.  VII, 
281  scribendum  sit:  semine  ab  aetherio.  Deinde  vs.  226  metrum  turbatum  Burmannus 
inserta  voce  „unde"  sanare  conatus  est.  At  verbum  „obieci"  quum  omnino  ineptum  sit,  mihi 
persuasum  est  ortum  esse  ex  versus  221  initio  „obiecit  caput".  Desideratur  autem  verbum, 
quale  est  „devici,  oppressi." 

Vs.  233.  „auro  ingens  coluber  servabat  in  arbore  ramos."  Sic  Salm.  Burm.  Meyer. 
Mihi  autem  videtur  retinendum,  quod  Aen.  VII,  352  aVergilio  positum  est  „aurum"  (vitium 
enim  ortum  ex  scriptura  „auromingens") ,  ut  utrurnque  verbum,  et  „aurum"  et  „ramos",  pen- 
deat  a  „servabat"  (cf.  323  „in  medioque  focos  nocturnas  inchoat  aras"). 

Vs.  250  „heu  tot  incassum"  corrupte  in  Salm.  Aen.  VII,  421:  „Turne,  tot  incassum". 
Pro  „Turne"  aliud  vocabulum  ponendum  erat  Hosidio :  „heu"  autem  metri  causa  ferri  nequit. 

Post  versum  255  (G.  II,  140)  lacunam  esse  etsi  recte  vidit  Burmannus,  tamen  nolim 
addi  versum  G.  II,  141,  praesertim  quum  sequatur  vs.  G.  II,  142.  Neque  enim  Hosidius 
versus  solet  coniungere  qui  apud  Vergilium  quoque  coniunguntur;  qua  de  re  iam  supra 
dictum. 

Vs.  269:  quid  petis  causas  et  inrida  (i.  e.  inrita)  iurgia  iactas?  Salm.  Burm.  scribi 
vult  vel: 

quidve  petis  causas,  quidve  inrita  iurg.  i.  ?  vel  secundum  Aen.  VIII,  395: 

quid  causas  petis  ex  alto,  quid  iurgia  i.?  vel  cum  Oudendorpio:  ***-' 

quid  petis  aut  causas  aut  inr.  iurgia  iactas?  Fortasse  tamen  praestat  verbis  Vergi- 
lianis  non  mutatis  scribi:  quid  causas  petis  ex  alto?  (Aen.  VIII,  395;  ,ii\  huius  Medeae 
vs.  87)  inrita  iurgia  iactas!   (Aen.  IX,  95). 


Post  versum  307  Schraderus  recte  vidit  addenda  esse  ex  G.  IV,  454  verba:  qualis  misera- 
bilis  Orpheus. 

Vs.  313  Burmannus  supplevit  ex  Aen.  VII,  458.  Idem  simili  ratione  vs.  315  emendare 
conatus  est,  sed  ut  Vergiliana  non  accurate  servaret.  Scribi  enim  voluit  ex  Aen.  V,  432  et 
Ge.  III,  523: 

genua  labant  tarda  atque  oculos  stupor  urguet  inertis. 

Sed  apud  Vergilium: 

tarda  trementi  Genua  labant. 

Quare  fortasse  ex  Aen,  XII,  905  rectius  scribas: 

genua  labant,  gelidus  oculos  stupor  urguet  iii.ortis. 

Non  est  enim,  quod  iu  producta  syllaba  us  offendas. 

Vs.  320  Burmannus  haec  commendat:  fare  age  atque  mihi  haec  edissere  vera  roganti. 
Nescio  an  minus  recte ;  quamquam  quae  Salm.  praebet  „fare  mihi  atque"  apud  Vergilium 
non  inveni.    (Altera  versus  pars  desumpta  ex  Aen.  II,  149.) 

Vs.  330  „casiaque  crocoque  rubenti"  desumpta  ex  Ge.  IV,  182  (ubi  accusativus) ;  quod 
affero,  quia  Burmannus  se  indicavit  nescire,  unde  petita  sint. 

Vs.  337  „expectaus  quae  signa  ferant,  ignara  futuri."  Sic  Burm.  pro  eo  quod  in  Salm.: 
aut  (=  haut)  ignara  futuri;  namque  „aut"  viro  docto  ex  literis  verbi  proxime  antecedentis 
„ferant"  ortum  videtur.  Sed  quum  Aen.  IV,  508  legatur  „haut  ignara  futuri",  de  ea  re  dubi- 
tari  potest. 

Vs.  349  „talia  cernentem  tandem"  apud  Vergilium  frustra  quaeras  (cf.  Aen.  IV,  40b: 
cernenti  tatia).  „taudem"  fortasse  ex  versu  proximo  huc  irrepsit.  Neque  (vs.  365)  „flamma- 
que  volantem"  ita  coniuncta  apud  Vergilium  inveniuntur.  —  Denique  vs.  430  „illa  autem 
per  populos"  corrupte  in  Salm. ;  nec  scio  aut  unde  haec  desumpta  sint  aut  quomodo  emen- 
dari  possint. 

Vs.  357.  nunc  si  bella  paras,    et  luctu  miscere  himeneus  (i.  e.  hymenaeos).     Salm. 
(sec.  Burm. :  bella  reparas).  Ubi  varia  tentavit  Burmannus ;  sed  ex  Aen.  VIII,  400  scribendum: 
et  nunc  si  bellare  paras,  luctu  m.  h. 

lllud  enim  et  in  initio  versus  collocandum  erat. 

Vs.   363   optime  Burmannus  emendavit;   praeterquam  quod  „iungebat"  retinere  debuit. 

Vs.  382  „heu  stirpem  invisam,  et  fata  contraria  nostris!  Burmanno  quidem  necesse 
videbatur  addi  „fata",  ut  apud  Vergilium  Aen.  VII,  293:  fatis  contraria  nostris  Fata  Phrygum. 
—  Sed  fortasse  ita  intelligenda  verba:  et  stirps  fatis  contraria  nostris ;  quamquam  hoc  durum 
et  admodum  inelegauter  dictum  esse  nemo  erit,  qui  neget. 

Vs.  386  sqq.  parce  pias  scelerare  manus,  aut  qui  tibi  nostri 

pulsus  amor,  si  iuris  materni  cura  remordit, 
oi  natis  parce  tuis. 

Sic  Salm.,  corrupte  sine  dubio.    Burm.   unde  illa  „qui  tibi  nostri  pulsus  amor"  petita 

sint,  se  ne&rfe-fatetur.    Meyerus  putat  nonnulla  intercidisse.    Oudendorpius  autem  haec  pro- 

posuit:  i       , 

—  aut  si  tibi  nostri 
pulsus  amor  (iuris  materni  cura  remordet) 
natis  parce  tuis. 

Sed  cum  verba  desumpta  sint  ex  G.  IV,  324,  scribendum:  aut  quo  tibi  nostri  pulsus 
amor?  cf.  224,  ubi  item  qui  in  Salm.  pro  quo.  „Si"  quod  exstat  apud  Verg.  Aen.  VII, 
402  num  retinere  liceat,   dubius  sum. 

Vs.  395  Burmannus  recte  et  inseruit;  vs.  autem  442  deleta  particula  et  metrum 
restituitur. 

vs.  412  „munera;  ingentem  luctum  etc."  Burm.  inter  „munera"  et  „ingentem"  „at" 
addi  vult.  Sed  poeta  vide£ur  tali  hiatu  non  abstinuisse.  Cf.  vs.  87:  „quid  causas  petis  in 
me  exitiumque  meorum"? 

Vs.  428.  „nec  vires  herbarum".  Ex  Aen.  V,  684  „heroum"  scribendum  esse  Burm. 
intellexit. 

Vs.  443  in  Salm.  non  aliter  quam  Aen.  VII,  557  legitur: 
„te  super  aetherias  errare  licentius  auras." 

Ubi  quum  Burmannus  me  proposuerit,  probatum  illud  Meyero,  nescio  an  verba  sic 
explicare  liceat: 

saevus  amor  docuit  matrem  ...  super  te  errare  auras  (cf.  Aen.  III,  690:  errata  litera) 

Denique  extremo  carmine  non  omnia  recte  habere  ut  suspicemur,  faciunt  verba  bis 
posita:  „opta  ardua  pinnis  astra  sequi".  Sed  hic  quoque  quid  scribeudum  sit  quam  maxime 
dubium  non  esse  non  potest.  (De  aliis  nonnullis  locis,  quibus  lectiones  huius  centonis  ex 
Vergili  codicibus  emendandae  videantur,   infra  agetur.) 

Postquam  his  vitiis  Hosidii  verba  liberare  conati  sumus,  iam  videndum,  quale  fuisse 
exemplar  existimandum  sit,  quo  Hosidius  utereretur,  et  quae  inter  hoc  et  nostros  codices 
antiquissimos  intercedat  ratio.  Quod  quo  facilius  perspiciatur,  omues  centonis  locos,  ubi 
libri  Vergiliani  antiquissimi  fluctuant,  iam  afferam.  *)  Et  quum  inter  codices  Vergilianos 
tres  quasi  principatum  teneant,  Mediceus  (M),  Palatinus  (P),  Romanus  (R),  omnium  maxime 
interest,  opinor,  scire,  cum  quo  potissimum  horum  codicum  Hosidii  lectiones  consentiant. 
Atque  in  universum  quidem  dicere  licet,  Hosidii  exemplar  cognatum  fuisse  codicibus  MP, 
ita  tamen,  ut  utrum  Pal.  an  Med.  similius  fuerit  dici  vix  possit.  —  Namque  eis  locis,  ubi 
reliqui  codices  antiquissimi  (de  his  tantum  agitur)  a  MP  recedunt,  Hosidius  plerumque  cum 
MP  consentit.    Primum  id  fieri  videmus,  ubi  codex  R  singulares  praebet  lectiones,  his  locis: 

Vs.  106  (Aen.  V,  71)  Hosidius  cum  MP:  et  cingite  tempora,  R:  tempora  cingite.  — 
Vs.  165  (Aen.  IX,  131)  FMP  Hos.:  pars  altera  adempta  est.  R:  dempta  est.  —  vs.  207 
(Aen.  X,  54)  Hos.  cum  MP:  expectatique  triumphi.  R:  exoptatique.  —  Vs.  446  (Aen. 
IX,  37)  Hos.  cum  MP:  ascendite,  ubi  RF:  et  scandite.  —  vs.  137  (Aen.  II,  15)  cum  MP: 
divina  Palladis  arte,  ubi  R:  divinae. 

Aliis  quidem  locis  Hosidii  lectiones  cum  R  consentiunt,  ut  vs.  47  (Aen  'VII,  128): 
„haec  nos  suprema  manebant"  cum  R,  ubi  MP:  manebat.  Sed  hic,  si  sententiam  respicimus, 
k- 

*)  iisdem  codicum  signis  utor  atque  Eibbeckius. 

centonis  auctor  „manebant"  scribere  debebat,  et  vs.  455,  'ubi  eadem  verba  leguntur,  cum 
MP  „manebat"  scripsit.  —  Vs.  232  (G.  IV,  238)  in  vulnera  ponunt"  Hos.  Rc,  Non.,  Macr., 
schol.  Juv.  uolnera  y.,  ubi  Mb:  vulnere,  P  volnere.  —  vs.  413  (Aen.  VI,  133)  Hos.  cum 
R:  si  tanta  cupido  est,  ubi  P:  cupido,  M:  cupido  est.  —  Similiter  vs.  270  (Aen.  IX,  156) 
pars  acta  diei  est  Hos.  cum  RMi}  PMX:  diei.  —  Ceterum  hoc  cum  R  consensu  facile  vides 
multo  graviorem  esse  eam,  de  qua  modo  diximus,  inter  Hosidium  et  R  discrepantiam. 

Deinde  fragmenta  Vaticana  (F)  ubi  singularem  aliquam  lectionem  praebent.  Hos.  cum 
MP  plerumque  consentit,  hos  dico  locos:  vs.  56  (Aen.  VI,  399)  nullae  hic  insidiae  cum 
MPR,  ubi  F  pr.  m.:  hinc.  —  Vs.  407  (G.  III,  181):  volantis  cum  PR,  M  (in  quo:  volantes), 
ubi  F:  volentis.  —  vs.  198  (Aen.  IV,  565)  „non  fugis  hinc  praeceps"  cum  MP,  ubi  F: 
vs.  311  „anima  fugiente  vocabat"  desumpta  sunt  ex  G.  IV,  516,  qui  versus  in  F 
vs.  420  (II,  690)  „subito"  Hos.  cum  MPV,  ubi  F:  subitum. 

Contra  cum  FHosidius  consentit  vs.  236  (VII,  490):  iile  manu  patiens,  ubi  M:  manum, 
RV:  manum  (P  def.)  et  vs.  314  (Aen.  VII,  459):  praeruptus  cum  Fylt  ubi  MR:  proruptus 
(P  def.). 

Neque  quae  schedae  Veronenses  (F)  habent  singularia,  apud  Hos.  inveniuntur:  vs. 
62  (Aen.  VH,  337):  funereasque  cum  MR  (P  def.),  ubi  in  V  que  om.  —  vs.  104  (Ecl. 
VIII,  32)  digno  cum  MP,  ubi  V:  digna.  vs.  203  (Aen.  II,  660)  „hoc"  cum  MP,  ubi  V: 
haec. 

Denique  vs.  319  (Aen.  IH,  199)  Hosidius  scripsit  cum  FMPy:  „abruptis  nubibus 
ignes",  quod  idem  Macrobius  testatur  Sat.  VII,  1,  27,  quum  schedae  Sangallenses  (G)  et 
exemplaria  Lucret.  (II,  114)  praebeant:  abrupti. 

Ex  his  igitur  locis  quum  appareat,  Hosidii  exemplar  cognatum  fuisse  MP,  tamen 
neutri  horum  codicum  plane  simile  fuisse  ex  eis  quae  iam  afferam,  patebit.  Ac  cum  codice 
P  Hosidii  lectiones  consentiunt  his  locis: 

Vs.  6  =  vs.  31  (Aen.  IX,  209)  aspicis  cum  P,  ubi  MR:  adspicit,  vs.  40  (Aen.  IV,  11) 
cum  GPFii  quem  forti  pectore,  ubi  MR:  quam.  vs.  43  (Aeu.  IV,  651):  sinebant  cum  FP 
(in  P:  sinebljt),  ubi  M:  sinebat.  vs.  88  (IV,  461):  priorum  cum  PF,  ubi  M:  piorum. 
(Utrumque  notum  fuit  ServioJ  —  vs.  234  (Aen.  III,  621)  effabilis  cum  Py,  ubi  M:  affabilis 
(afeabilis).  —  vs.  374  (XII,  296)  cum  PjRy:  hoc  habet,  ubi  M:  habe  et.  —  vs.  457 
(IX,  135)  cum  FPR:  sat  fatis  Venerique  datum  est;  M:  datum,  omissa  voce  „est".  vs.  243 
(Aen.  II,  778)  asportare  cum  P,  ubi  M:  portare. 

Cum  P  et  altera  Medicei  lectione  contra  priorem  M  lect.:  vs.  265  (X,  72)  quae  dura 
potentia  nostra,  ubi  prior  M  lect.:  nostri.  vs.  25  (Aen.  X,  100):  rerum  cui  summa  potestas 
cum  PM2,  ubi  R  et  Mx:  prima.  vs.  202  (Aen.  II,  678)  relinquor  cum  FPV,  alt.  M  lect.,  ubi 
prior  M  Iectio:  relinquar.  vs.  160  (Aen.  VI,  37)  poscit  cum  PF,  altera  M  lect.,  ubi  pr.  M 
lect.  R:  poscunt.  —  Denique  versu  229  (Gr.  II,  341)  Hosidius  praebet  cum  PR,  M  pr.  1.: 
ferrea,  ubt  .-xltera  M  lect. :  terrea,  quod  testantur  Serv.,  Philarg.,  Lactant. 

Aliis  Vero  locis  ceuto  a  P  discrepat  et  cum  M  consentit.  Ex  quibus  haec  quidem 
leviora  suntryquod  vs.  18  (III,  629)  Hos.  cum  M  „oblitusve"  habet,  ubi  P:  que.  vs.  236 
(G.  III,   433)1  „torquens"  cum  MR  (in  M:   torqe^)  ubi  P:   torquent.    vs.  282  (Aen.  XII, 

883)  „frater"  cum  MR,  ubi  in  P  errore  librarii  „fratre"  scriptum  est.  vs.  314  (VII,  359)  per- 
fudit  cum  M,  ubi  PF:  perfund.it.  444  (X,  668)  Salm. :  tautum  i.  e.  tanton,  quod  MR  habent, 
ubi  P:  tanto.  453  (XII,  893)  que  cum  MR,  ubi  P:  ve.  313  (X,  670):  unde  abii  cum 
MR,  P:  abeo  (e  corr.  in  i).  Graviora  autem  haec  sunt:  vs.  331  (VII,  13):  nocturno  in 
lumine  Hos.  cum  M,  ubi  FPjR:  nocturna  in  lumina.  180  (II,  62):  seu  certae  occumbere 
morti*)  cum  MR,  ubi  P  a  pr.  m. :  occurrere.  —  vs.  346  (VI,  607)  intonat  ore,  ubi  P:  in- 
crepat.  —  vs.  83  (Gr.  IV,  447):  neque  est  te  fallere  quicquam  cum  MR,  ubi  P:  cuiquam. 
(Serv.:  cuiquam,  alii  quicquam  legunt.).  Vs.  1  (XII,  176)  precanti  cum  M,  ubi  PR:  vocanti. 
vs.  2  (XII,  178)  „et  tu  Saturnia  Iuno"  cum  M;   PR:  coniunx. 

His  duobus  locis  (v#:  l,  2)  Medicei  lectio  quin  vitiosa  sit,  dubitari  vix  potest.  Veri 
enim  est  simile  vs.  XII,  176  illud  „precanti"  ortum  esse  ex  fine  versus  qui  praecedit,  qui 
in  „precatur"  exit.  Neque  Vergilium  hic  „precanti"  scripsisse  ut  credamus,  facit  etiam  quod 
vs.  169  rursus  sequitur  rursus  idem  vocabulum  „precor".  De  versu  autem  178  libri  XII  recte 
Wagnerus  in  editione  Heyn.:  „quum  ubique  praeter  hunc  locum  Saturnia  Iuno,  non  coniunx 
vocetur,  III,  380.  V,  606.  IX,  2.  745.  802.  X,  760  et  paullo  ante  XII,  158,  apparet  librarios 
ad  notas  loquendi  formulas  pleraque  revocantes  expulisse  veram  lectionem  coniunx."  Quo- 
niam  autem  eadem  apud  Hosidium  inveniuntur,  coniici  licet,  iam  illius  aetate  haec  menda 
in  Vergili  verba  irrepsisse.  Atque  non  aliter  de  his  locis  iudico,  quibus  centonis  lectiones 
veteres  errores  testari  videntur:  vs.  234  (Aen.  III,  621),  ubi  „affabilis"  non  ,,effabilis" **) 
quin  Vergilius  scripserit,  non  dubito;  bene  enim  Heynius  ad  h.  I.:  „recte  tamen  alterum 
(affabilis)  praefertur,  quandoquidem  iunctum  cum  nec  facilis  visu."  Deinde  quod  Hosidius 
vs.  25  ex  Aen.  X,  100  scripsit  „rerum  cui  summa  potestas",  quod  et  Donati  et  Macrobii 
praebent  exemplaria,  illatum  esse  a  librariis  ex  interpretatione  pro  eo  quod  Vergilius  scripsisse 
existimandus  est  ,prima",  rectissime  Wagnerus  iudicavit,  qui  optime:  „ac  nisi  ita  (prima)", 
inquit,  „legatur,  plane  otiosa  est  altera  versus  pars  (pater  omnipotens),  quum  omnipotens 
is  sit,  qui  summam  rerum  potestatem  habet.  Sed  prima  potestas  Iovi  tribuitur  cete- 
rorum  deorum  ratione  habita,  quippe  ad  quem  prae  ceteris  dis  rerum  potestas  pertineat." 
Tum  vs.  331  (Aen.  VII,  13)  „nocturno  in  lumine"  non  recte  habet,  sed  unice  vera  est  lectio 
„nocturna  in  lumina"  (ussit  cedrum),  quoniam  hic  indicatur,  quid  Circe  cedro  urenda 
sibi  comparare  voluerit.  Quid?  quod  Hosidius  scripsit  vs.  229  ex  G.  n,  341  „ferrea  pro- 
genies"  nonne  a  librariis  substitutum  videtur  alteri  lectioni,  quam  Servius,  Philarg.,  Lactan- 
tius  firmant  (eamque  probavit  Bentl.  ad  Hor.  epod.  II,  18)  „terrea  progenies"?  Neque  enim 
illo  loco  agitur  de  ferreo  hominum  genere  (quale  est  apud  Hesiodum  oih-fasiov  ytvo^),  sed 
de  hominibus  primum  ex  terra  procreatis.  Quod  Hosidius  autem  cum  Py  scripsit  vs.  314 
(Aen.  Vn,  459)  „praeruptus"  pro  „proruptus"  apertum  est  vitium.  —  Denique  non  negligen- 
dus  est  vs.  243  (Aen.  II,  778),  qui  hunc  in  modum  iu  cod.  Salm.  scriptus  extat: 

possem  hinc  adportare  Creusum. 


*)  in  Salm.  etiam  certe  scriptum  extat  cum  My ,  Nonii  exempl.     P:   certge. 
'*)   quod  tamen  Servius  aliique  grammatici  legerunt.  ( 

Unde  apparet  Hosidium  et  vocem  hiiic  et  „asportare"  (hoc  enim  sibi  vult  scri- 
ptura  „adportare")  in  suo  exemplari  invenisse,  quum  utramque  vocem  Wagnerus  eiiciendam 
statuat,  ut  talis  orationis  forma  effieiatur: 

nec  te  comitem  portare  Creusam  (sic  in  duobus  Moretanis).  Codices  fluctuant;  P: 
comitem  hinc  asportare.  M:  comitem  hinc  portare  (quod  Ladew.  recepit).  Ribbeckius  ea 
recepit  quae  in  cod.  Beraensi  exstant,  quae  eadem  Servius  commendavit,  apud  quem  haec 
leguntur:  „hic  versus  caret  scansione:  unde  multi  ei  hinc,  multi  as  syllabam  detrahuut. 
Si  tamen  vis  fide  servata  scandere,  fiat  conversio:  eveniunt,  nec  te  hinc  comitem  asportare 
Creusam."  Servius  igitur  ea  invenit,  quae  in  P  extant;  neque  aliter  scriptum  hunc  versum 
legisse  videtur  Hosidius,  qui  ex  eo  alteram  tantum  partem  „hinc  asportare  Creusam"  suis 
inseruit.     Qui  nisi  ita  legisset,  sine  dubio  scripsisset:  possem  comitem  asportare  Creusam.*) 

Atque  hanc  unam  lectionem  Servio  visam  esse  codicum  auctoritate  satis  firmatam, 
apparet  ex  verbis  eius  „fide  servata";  illas  enim  lectiones  „comitem  asportare"  et  „comitem 
hinc  portare"  ex  studio  emendaudi  versus  ortas  esse  dicit.  Quae  quum  ita  sint,  Medicei 
lectio  „portari"  dubitari  potest,  num  eiusmodi  emendatori  debeatur.**)  Quodsi  Palatini  scriptura, 
quam  confirmant  Hosidii  et  Servii  testimonia,  pro  antiquissima  habenda  est,  unde  quaestio 
proficisci  debeat,  recte  mihi  viderur  Ribbeckius  Servii  recepisse  emendationem.  Wagnerus 
quidem  vere  poeticam  lectionem  dicit  eam  esse,  quani  duo  Moretani  servaverunt  „te  comitem 
portare  Creusam";  explicandi  vero  causa  hinc  ab  aliis  additum,  ab  aliis  „asportare"  positum. 
EgO  aliter  de  his  verbis  iudico.  Nam  sua  vi  mihi  posita  videntur  et  hinc  et  asportare, 
quippe  quibus  indicet  Creusa,  sibi  illam  ipsam  terram  tamquam  sedem  et  domicilium  deberi, 
unde  si  quis  se  alium  in  locum  abducere  velit,  eum  non  bene  facere  neque  id  ei  licere.  Cf. 
vs.  788:  sed  me  magna  deum  genetrix  his  detinet  oris.  (Serv.  ad  h.  v. :  „in  quibus  colitur." 
Heyne:  „videtur  innui:  a  Cybele  eam  in  consortium  esse  assumptam  tamquam  Xympham  in 
patrio  solo.")  Quamobrem  quoniam  „asportare"  significantius  hoc  loco  est,  quam  verbum 
simplex,  in  illa  re  non  tantopere  offenderim,  quod  hoc  verbum  iu  prosa  oratione  usitatius  est 
quam  apud  poetas.***) 


*)  Burm.  quidem  totum  versum  '243  sic  corrigendum  putat:  auspiciis;  possem  hinc  comitem  asportare 
Creusam.  Sed  versus  constat,  si  Hosidium  inter  „possem"  et  „hinc"  hiatum  statuamus  admisisse 
talem,  qualem  admisit  vs.  54:   invisum  et  non  innoxia  verba. 

de 
**)  cf.  XII,  709,  ubi  M:  decernere  (metro  repugnante).  P:  cernere.  Serv.:  ceruere  vera  et  antiqua 
haec  est  lectio  .  .  .  posteritas  coepit  legere  „et  decernere".  Ubi  vides  verae  lectionis  vestigia  extare 
in  /'. 
***)  Similiter  eis  locis ,  quibus  Quintilianus  versus  Vergilianos  affert,  ea  quae  apud  Quintilianum  extant, 
partim  cum  M,  partim  cum  P  cousentiunt.  Et  iam  illius  aetate^  scripturam  Vergilianam  nonnumquam 
prave  immutatam  esse  nescio  an  recte  concludatur  inde  quod  Quintil.  VIII,  6,  46  versum  9  ecl.  IX 
sic  affert,  ut  in  p  scriptus  extat:  veteris  iam  fracta  cacumina  f agi ;  ubi  quum  M  praebeat  „veteres- 
fages",  recte,  opinor  editores  hoc  praetulerunt  (Ribb. :  cf.  II,  3  inter  densas  umbrosa  caeumina  fagos.) 
Wagnenfis  alteram  lectionem  ortam  esse  statuit  ex  scriptura  „veteris" ;  mihi  magis  probabile  videtur 
appositionis  collocationem  paullo  insolentiorem  librariis  ansam  dedisse  mutandi  (cuius  collocationis 
haec  'cf.tftempla:  Ecl.  I,  58  raucae  tua  cura  palumbes.  G.  II,  146  maxima  laurus  victiina.  ib.  385 
Ausonii  1       -  gens  missa  coloni.     Aen.  I,  435:   ignavom  fucos  pecus.). 


\ 

i 
His  quae  de  Hosidii  lectiouibus  cum  codicibus  nostris  coniparandis  disputavi,  nonnulla 

addo,  quae  non  minus  huc  pertinent.    Quum  enim  saepius  testimonia  veterum  cum  codicibus 

nostris  non  congruant,  horum  lectiones  Hosidius  nonnumquam  tuetur,  ut  vs.  148  (Aen.  IV, 

534):    en  quid   ago,  ubi  Donatus:    heu  quid  agam.     vs.  332  (G.  III,  449)  et  sulphura  viva 

cum   MPRyc,  ubi   „vivaque  sulphura"  b%,  Macrob.,  Serv.,  Mar.  Vict.,  qui  tamen  utrumque 

novit.    vs.  375  (VII,  555)  coniugia,  ubi  Mentel.  pr.  %,  Serv.  exempl:  conubia. 

Neque  id-omittendum,  quod  Hosidius  nonnullos  versus  in  suo  exempiari  legit,  quos 
fuere  qui  ab  Vergilio  profectos  esse  negareut.  .  vs.  9  ex  IV,  21  desumpsit,  quem  versum 
Peerlkampius  damnat;  vs.  81  et  95  ex  Aen.  IV,  52  sq.,  quos  idem  eiici  vult.  vs.  95  altera 
pars  ex  Aen.  V,  285,  quod  hemistichium  Schwenckio  displicebat.  vs.  Aen.  III,  686  ab  Hey- 
nio  et  Wagnero  damnatur,  unde  Hosidius  vs.  280  verba  „dare  lintea  retro"  petivit. 

Denique  omittere  nolim,  quod  vs.  362  Salmasiani  scriptura  ei  rationi  favet,  quam  et 
illo  loco  (est  Aen.  VII,  562)  et  VI,  241,  750,  788.  X,  251  Ribbeckius  secutus  est,  quum  pro 
„supera"  quod  vulgo  edebatur,  „super"  scripsit.  In  Salm.  enim  extat:  super  ardua  linquens, 
ut  etiam  in  MR  (P  def.),  supera  y.  Neque  negare  possumus  omnibus  his  locis  codicum 
antiquorum  scripturas  eas  esse,  ut  antiquitus  „super"  scriptum  fuisse  verisimile  sit.  —  vs.  71 
(Vn,  339)  Salm.  praebet  „dissice",  ut  i?yb\j/.  M:  difice,  unde  Ribbeckius  „dissiee"  posuit, 
improbatum  illud  a  Wagnero,   orthogr.  Verg.  p.  445. 

Atque  haec  quidem  hactenus  de  Hosidii  lectionibus  cum  codicibus  nostris  comparatis. 
Iam  de  eis  dicendum,  quae  apud  Hosidium  inveniuntur  neque  in  codicibus  antiquis  extant. 
Qua  in  re  id  agendum,  ut  accurate  distinguamus  ea,  quae  ipse  mutavisse  videtur  et  quae 
librarii  in  eius  verba  intulerunt,  ab  eis,  quae  in  suo  exemplari  invenisse  videatur.  Nam  ille 
quamquam  in  componendis  versibus  Vergilianis  ita  versatus  est,  ut  plerumque  nihil  mutaret 
neque  sententias  inde  ortas  vitaret  vel  absurdissimas,  tamen  nonnumquam  vel  ne  quae  com- 
poueret  prorsus  inepta  viderentur  vel  ut  metii  consuleret,  nonnulla  mutare  coactus  est. 

Metri  causa  (cui  illum  non  semper  ut  par  erat  consuluisse  iam  supra  vidimus)  pauca 
mutavit.  vs.  11  (VII,  303)  „profuerit"  scripsit  pro  „profuit".  vs.  221  (Aen.  VI,  526)  vocem 
„magnum",  vs.  113  (Aen.  IV,  57)  „lectas"  omisit.  vs.  385  particulam  et  addidit.  vs.  437 
(Aen.  III,  654)  verborum  ordinem  non  servavit. 

Multo  saepius  a  Vergili  verbis  recessit,  ut  sententiam  aptiorem  efficeret.  vs.  109  (IX, 
225)  „corda  oblita  tuorum"  pro  laborum  posuit,  vs.  148  (II,  119):  quae  vox  pervenit 
ad  auras  pro  „ut  venit".  vs.  168  (III,  459)  „et  quocunque  modo"  pro  „et  quo  quemque 
modo".  vs.  190  (G-.  I,  396)  et  pro  nec.  vs.  199  (Aen.  VI,  51)  iam  propiore  deo  (sicBurm. 
Salm.:  iam  propriora  die)  pro  „iam  propiore  dei"  ib.  ex  Aen.  IV,  451  „nescis  heu  perdita, 
nescis,  ubi  apud  Verg.:  necdum.  —  vs.  222  (G.  II,  46)  iussa  pro  longa.  vs.  240  (X, 
44)  miseris,  ubi  quod  loco  Vergiliano  invenit  scriptum  „Teucris"  prorsus  alienum  erat  ab 
argumento  centonis.  vs.  334  „et  non  memorabile  numen";  Aen.  II,  583:  nullUm  memorabile 
nomen".  vs.  370  (V,  716)  omisit  vocem  est.  vs.  411  (VIII,  612)  tibi  pro  mei.  *>s.  421  (Aen. 
V,  683)  pro  „descendit"  scribere  maluit  „descendere",  ut  hoc  vocabulum  coCTingeret  cum 
versus  proximi  prima  voce  „incipit".    Vs.  362  (VII,  651)  pro  „attoUit"  scripsv  i '  ttollens"  (quod 

tamen  hac  sede  versus  reperitur  IV,  690,  V,  847).     Vs.  388  pro  et,  quod  apud  Verg.  Aen. 
II,  675  invenit,  aut  posuit. 

Vs.  330  quum  ex  Ecl.  V,  38  scripsisset  „pro  molli  viola",  ex  G.  IV,  282  addidit  ,,casia- 
que  crocoque  rubenti"  (ubi  Verg.  accusativum  posuit).  Et  omnino  nonnumquam  Hosidius 
casum  vel  numenmi  vel  personam  aliam  ponere  cogebatur  atque  in  versibus  Vergilianis  in- 
veniebat.  Sic  vs.  21  (IV,  311)  peteret  (pro  peteres)  vs.  17  (Aen.  V,  221)  oblitus  pro  „oblitos". 
vs.  178  (IV,  235)  „moraris"  pro  „moratur".    vs.  69  (XI,  348)  „mineris"  pro  „minetur". 

Atque  his  quidem  locis  Hosidius  ipse  quin  verba  Vergiliana  mutaverit,  dubitari  non 
potest.  Iam  videamus,  quid  de  ceteris  eiusmodi  locis  statuendum  sit,  quibus  singularia  Hosi- 
dius  praebet.  Quorum  nonnulla  nil  nisi  vitia  esse  a  librariis  commissa  facile  intelligitur. 
Vs.  126  pro  „risus"  „tristes"  scribendum  esse  iam  Scriverius  t^idit;  227  „eripuit"  et  228 
„caelorum"  (pro  telorum),  334  „incendit"  (pro  intendit)  recte  Burmannus  correxit.  Non  minus 
librariis  haec  tribuenda  esse  videntur:  vs.  60:  unanimes,  quum  Aen.  VII,  335  Vergili  opt. 
codd.  praebeant  „unanimos".  vs.  87  „exitium".  Aen.  VIII,  386 :  excidium  MPR  (exicium  b). 
vs.  273  (Aen.  IV,  369)  non  vitiose  pro  num.  ib.  (IV,  370)  corrupte  in  Salm. :  miseratus 
amanti,  Verg.  codd.:  amantem  est;  neque  Burmannus  bene  fecit,  quod  Hosidium  „amantis" 
legisse  suspicatus  est.    cf.  Serv.  ad  I,  601. 

Vs.  298  (Aen.  IV,  609)  per  urbem ;  vs.  33  ut  apud  Vergilium  recte  legitur  „per  urbes". 
354  (Aen.  VII,  445)  iram,  ubi  Verg.  codd.:  iras,  quod  et  apud  ipsum  Hosidium  extat  vs. 
284.  Vs.  355  (Aen.  VII,  451)  „pavido"  mutandum  esse  in  „rabido"  iam  Burmannus  vidit. 
Denique  huc  pertinere  mihi  videtur  vs.  389:  caduut,  pro  quo  Verg.  Aen.  II,  709:  cadent,  et 
171  (XII,  163)  sequuntur,  ap.  Verg.:  sequentur. 

Paullo  aliter  iudicaudum  de  vs.  376  (Aen.  V,  645)  ubi  Hosidius  scripsit:  natorum 
maxima  nutrix,  apud  Vergilium  extat  „regia"  nutrix.  Videtur  enim  ipse  dum  haec  ex  codice 
exscriberet  aberravisse  ocuJis  ad  versum  priorem  (646),  qui  exit  in  „maxima  natu".  Simili 
errore  versu  142  quum  ex  V,  517  scripsisset  „vitamque  relinquit"  (codd.  Verg. :  reliquit),  ex 
versu  paullo  post  sequenti  520  addidit  „in  auras"*) 

Deinde  nonnumquam  apud  Hosidium  talia  inveniuntur,  quae  ambigi  possit  num  ex 
exemplari  suo  desumpserit,  an  ipse  verae  lectionis  in  locum  substituerit,  ex  memoria  quum 
versum  aliquem  suis  insereret.  Quae  quidem  ita  comparata  sunt,  ut  pro  verbo  eo  quod  in 
Vergili  codicibus  invenitur,  aliud  videamus  positum,  quod  similem  habeat  notionem.  Sunt 
autem  hi  loci:  vs.  128  velati  tempora  ramis,  ex  VIII,  286,  ubi  codd.:  evincti.  vs.  145 
VII,  392)  incensas;  codd.  Verg.:  accensas,  ubi  incensas  defendi  posse  Aen.  IV,  376  „heu 
furiis  incensa  feror"  Burm.  annotavit.  —  vs.  344  (Aen.  VII,  518)  „pavidae  matres",  ubi  MR 
(P.  def.):  „trepidae  matres".  „itaque  ex  suo  codice  hic  poeta  diversam  lectionem  nobis  sup- 
peditat."  Burm.  Neque  hoc  Hosidius  in  suo  codice  ut  invenerit,  fieri  posse  negaverim;  sed 
sive  qui  eum  codicem  scripsit  sive  Hosidius  ipse  „pavidae"  hic  posuit,  hoc  pro  certo  habeo 
hanc  lectionem  profectam  esse  ab  eo,   qui  meminisset  Aen.  II,  489.  ib.  766.  VII,  592,   ubi 


*)   Ex   his   locis  intelligi  potest,   Hosidium  exemplar  suum  evolvisse,    quamquam  multa  eum  ex  memoria 
scripsisse-  sarys  verisimile  est. 

verba  „pavidae  matres"  inveniuntur.  Coutra  „trepidae  matres"  quum  nullo  alio  loco  comme- 
morentur,  ideo  haec  pro  vera  lectione  habenda.  Cf.  quae  supra  (p.  12)  de  loco  XII,  178 
disputavimus.  Ys.  417  (Aen.  I,  707):  per  limina  tota,  ubi  Yerg.  codd.:  laeta.  vs.  459 
(Aen.  YI,  796)  ultra  anni  solisque  vias,  ubi  Verg.  codd.:  extra.  vs.  251  (Georg.  III,  515) 
sudans  sub  vomere  taurus.    Verg.  codd. :  fumans.  *) 

Aliae  nonnullae  Hosidii  lectiones  quamquam  consentiunt  cum  eis,  quae  in  libris  re- 
centionibus  inveniuntur,  tamen  ideo  statui  num  liceat  eas  ad  exemplar,  quo  Hosidius  usus  sit, 
redire  dubium  est,  quoniam  vitia  quaedara  eiusmodi  sunt,  ut  ab  omnibus  librariis  quovis  tem- 
pore  facile  admitti  potuerint.  Iam  supra  vs.  87  (Aen.  VIII.  386)  attuli,  ubi  „exicium"  quidem 
in  cod.  Bern.  b  extat  pro  „excidium"  librorum  optima  lectione;  sed  hoc  librariorum  errore  et 
in  b  et  in  Salm.  illatum  esse  videtur.  Sic  vs.  182  (Aen.  VII,  122)  quod  in  Salm.  extat  „hic 
domus,  hic  patria  est  (MPR:  haec  domus),  quamquam  etiam  in  cod.  Bern.  c  scriptum  est, 
tamen  ei  rei  nihil  tribuendum  esse  puto.  Quam  enim  facile  ex  altero  hic  etiam  antea 
hic  oriri  potuerit,  nemo  non  videt.  Similiter  vs.  279  (Aen.  IV,  368)  „quid  me  ad  maiora  re- 
servo"  pro  quae,  quod  opt.  libri  habent,  et  in  Salm.  et  in  quatuor  Burm.  ortum  ex  eis  quae 
praecedunt  „quid  dissimulo".  Neque  vs.  342  (Aen.  YI,  257)  magni  momenti  est,  quod  duo 
Heinsiani  cum  Salm.  praebent:  per  umbras,  quum  MPR  habeant:  per  umbram  cf.  VI,  268. 
ib.  442.  490.  (Ceterum  de  diverso  huius  vocis  singulari  vel  plurali  numero  usu  cf.  Wagner, 
Quaest.  Verg.  IX,  vn.)  Denique  vs.  424  (Gr.  III,  565)  Salm.  cum  Ven.  et  Rottend.  sec:  se- 
quebantur;  MPR:  sequebatur.  Cui  rei  non  multum  tribuendum,  praesertim  quum  Hos.  sen- 
tentiae  causa  pluralem  ponere  coactus  fuerit. 

Aliquanto  sine  dubio  digniores,  ad  quas  auimum  attendamus,  eae  lectiones  sunt,  quae 
veteribus  quoque  uotae  fuerunt  grammaticis.  In  quibus  memorabilis  versus  122  „carpebant 
membra  quietem".  Quae  verba  licet  in  nullo  codicum  antiquorum  inveniantur,  ea  tamen  de- 
sumpta  esse  videmus  ex  versu,  quem  Servius  citat  ad  Aen.  I,  388:  et  placidam  carpebant 
membra  quietem.  Scilicet  et  Hosidius  et  Servius  ita  invenerunt  scriptum  iii  suis  exemplaribus 
versum  Aen.  IV,  522,  qui  in  codd.  sic  extat  scriptus:  nox  erat,  et  placidum  carpebant  fessa 


*)  Iuvat  cum  his  conferre  eos  loeos,  quibus  Quintilianus  talia  affert,  quae  in  nullo  codiee  inveniantur. 
In  quibus  parvi  momenti  est,  quod  IX,  3,  15  ex  Aen.  VII,  787  praebet  „tremens",  quum  in  Vergili 
codicibus  extet  „fremens".  Sed  Ecl.  I,  2  quod  apud  Quint.  IV,  4,  85  legitur  „agrestem  tenui  musam 
meditaris  aveua  (ubi  PR:  silvestrem)  aut  Quintilianus  ipse  at  qui  Vergilia  exemplar  quo  utebatur 
scripsit  librarius  posuisse  videtur  memor  locorum,  qui  sunt  Ecl.  I,  10.  VI,  8.  —  Aen.  XI,  384, 
ubi  Verg.  codd. :  stragis  acervos,  Quint.  IV,  2,  49:  caedis  acervos  habet,  haec  Quint.  lectio  orta 
videtur  ex  XI,  207.  X,  245.  Simili  deinde  Quintiliani  errore  fieri  potuit,  ut  (VII,  9,  10)  ex  Aen.  V, 
212  „caelo  aperto"  scriberet  pro  „pelago",  Aen.  IV,  143  (VIII,  3,  73)  aut  pro  ac,  Aen.  II,  307 
(A.  VIII,  6,  10)  „sedet"  pro  „stupet",  (IX,  2,  29)  Aen.  II,  69  me  pro  nunc.  Aliter  res  habet  Aen. 
III,  436,  ubiQnint. :  proque  omnibus  unum  praecipiam,  quum  MJ  (in  1'  verbum  legi  non  poterat) 
praebeant:  praedicam.  Quod  verbum  proprium,  ubi  de  vaticinatione  agitur,  recte  apud  Vergilium 
positum  est;  Quintilianus  autem  quum  locum  Vergilianum  suum  in  usum  verteret<9  praecipiam 
scribere  maluit;  praecepta  enim  tradit  ille  artis  (ut  fortasse  hoc  verbum  „praeci^v.iam"  omnino  non 
debeat  coniungi  cum  versibus  Vergilianis) . —  De  loco  Ecl.  IV,  62,  ubi  Quintilianus  (IX,  3,  8)  veram 
videtur  servasse  lectionem,  longum  est  hic  agere.  ■      \ 


tt 


/ 


V  / 

/ 


1 


17 

soporem  (corpora  per  terras  — ).  Quo  loco  si  respexeris  q  lae  adduntur  „silvaeque  et  saeva 
quierant  Aequora  etc.  —  ea  quae  codd.  Vergiliani  praebent  recte  habere  facile  intelliges. 
Etsi  autem  coniici  liceat  lectionem  aServio  etHosidio  firmatam  ortam  esse  ex  eis  quos  Ribbeckius 
affert,  locis  (I,  691:  placidam  per  membra  quietem  Irrigat.  VII,  414:  Turnus  —  carpebat 
nocte  quietem):  tamen  hoc  memorabile,  quod  quam  ex  Servianis  cognovimus  lectionem,  eadem 
iam  Hosidio  nota  fuit. 

Item  Servii  testimonium  accedit  variae  quam  Hos.  praebet  lectioni  vs.  304  (C  IV,  15) 
„pectus  signata  cruentum"  (sic  etiam  Serv.  ad  Aen.  I,  235).  Codd.  Verg. :  et  manibus  Procne 
pectus  signata  cruentis.  Quod  quidem  praeferendum ;  nam  '  „manus  cruentae"  repraesentant 
eam  quae  caedem  perpetravit  (cf.  Aen.  II,  167)  quod  minus  bene  sola  voce  „manibus"  indi- 
cari  videtur.  "H 

Denique  vs.  113  (Aen.  IV,  57)  quod  Hosidiu»  legisse  videtur  „mactat  de  more  biden- 
tis"  (ubi  codd.  Verg. :   mactant),    idem  legerunt  et  Arrusianus  p.  247  L.  et  Macrobius  Saturn. 

III,  5,  2  et  ib.  12,  10,  ubi  haec  eius  sunt  verba: toto,  ut  aiunt,  coelo  errasse  Vergilium, 

cum  Dido  sua  rem  divinam  pro  nuptiis  faceret?  „mactat"  enim  inquit,  „lectas  de  more 
bidentis"?  Ceterum  hic  quoque  codd.  Verg.  recte:  mactant.  Ita  enim  oratio  conformata  est, 
ut  primum  de  utraque  sorore  agi  videamus,  Didone  et  Anna:  „principio  delubraadeuntpacem- 
que  per  aras  Exquirunt;  mactant  etc."  Deinde  vs.  60  poeta  transit  ad  ea  quae  ad  solam 
Didonem  pertineant:  „ipsa  tenens  pateram"  etc. 

Variam  lectionem  in  suo  exemplari  Hosidius  fortasse  invenit  his  locis:  vs.  449  (Aen. 
XII,  792):  sive  animo  sive  arte  vales;  codd.  Verg. :  animis.  vs.  256.  galea.  codd.  Verg. 
Georg.  H,  141:  galeis.  —  Recte  vs.  95  (Aen.  V,  285)  geminique  sububere  nati,  quod  omnes 
editores  receperunt,  in  Salm.  scriptum,  quum  codd.  MP^Ry  (in  V  verba  legi  non  possunt) 
ubera  prave  exhibeant. 

Vs.  337  (Aen.  VI,  198)  Salm.:  expectans  que  (i.  e.  quae)  signa  ferant.  MR:  obser- 
vans.  In  exemplari,  unde  P  descriptus  est,  num  „observans"  extiterit,  dubitari  licet.  Aber- 
raverunt  enim  librarii  oculi  post  verba  vs.  197  „diva  parens"  in  alterum  versum,  ut  pergeret 
scribere:  „quae  signa  ferant".  Quae  autem  omiserat  ex  vs.  197  „sic  effatus  vestigia  pressit" 
ima  pagina  manu  recentiore  addita  sunt  et  vs.  198  observans  (eadem  mauu  recentiore  sta- 
tuendum,  quamquam  Ribb.  nihil  annotavit)  suprascriptum.    In  y :  observans  m.  rec.  in  rasura. 

Vs.  139  (Gr.  I,  409)  non  liquet,  quid  Hosidius  legerit.  Namque  in  Salm.  quum  verba 
corrupta  sint  hunc  in  modum  „secat  era",  dubium,  utrum  hoc  ortum  sit  ex  „secat  aera"  (sic 
Burm.),  an  ex  „secat  aethera"  quod  opt.  cod.  tuentur. 

His  expositis  ut  pauca  addam  rsstat  de  eis,  quae  Burmannus  aliique  ex  schedarum 
Salm.  scripturis  elici  posse  putaverunt.  Ac  primum  quod  vs.  337  ex  seriptura  Salm.  „luctum 
miscere  imenaeus"  Hosidium  ille  legisse  suspicatur  „luctum  miscere  hymenaeis"  pro  eo  quod 
Aen.  XII,,  805  extat  „luctu  miscere  hymenaeos"  non  probo;  in  ipso  enim  centone,  vs.  440 
legitur:  luctvpn  miscere  imenaeos"  (luctum  autem  unde  ortum  sit  patet). 

Paruin  feliciter  idem  vs.  336  (XU,  102)  defendit  vitiosam  Salm.  scripturam  „oculis 
micat  acri  DKjy i^nem".    Vix  enim  invenitur  verbum  micandi  significatione  transitiva  usurpatum ; 

et  licet  in  MP2  y  scriptum  sitl  ignes,    non  „ignis",    tamen  „ignis"  scribendum  esse,   vel 
Lucret.  III,  290  et  SiJ.  XI,  329  ostendunt. 

Vs.  193  (Aen.  VI,  389)  Burm.,  quum  in  Salm.  legatur:  fare  age  quid  venias  iam 
stringet  (sec.  Burm.  stinget)  comprome  ressum,  scribendum  esse  coniecit:  „iam  stringe  et 
comprime  gressum".  Sed  verbum  stringendi  hic  non  apte  poni  iam  Heynius  monuit,  neque 
est,  cur  in  verbis  „iam  istinc"  offendamus.  Ribbeckius  autem  in  Salm.  scriptura  vestigia  sibi 
videtur  deprendisse  lectionis  „iam  stinc  et"  (in  M:  ^tinc,  I  minio  add.)  qua  de  forma  conferri 
iubet  Lachm.  Lucret.  p.  197. 

Vs.  217  (Aen.  VI,  354j)  „tantis  surgentibus  undis"  Salm.  —  Verg.  codd.:  tantis  navis 
surgentibus  undis.  Unde  Btirmannus,  quoniam  in  nonnullis  cod.  rec.  legitur:  navis  tantis 
surgentibus  undis,  etiam  H^idium  hunc  verborum  ordinem  invenisse  concludit. 

Versu  denique  325  (VI,  281)  pro  „vittis",  quia  in  Salm.  scriptum  est  „vinctis",  Hein- 
sius  „vinclis"  scribendum  esse  coniecit.  Minus  recte;  quum  enim  vs.  326  sequatur  vox 
„vinclis",  inde  in  hunc  versum,  ni  fallor,  mendum  illatum  est. 

In  fine  eorum,  quae  de  hac  Medea  scripsi,  nonnulla  adiiciam  de  versibus,  quibus  ipse 
cento  finitur,  desumptis  ex  Ecl.  III,  109  sq.: 

et  quisquis  amores 
aut  metu  aut  dulcis  aut  experietur  amaros. 

Sic  in  Salm.,  ut  Hosidius  utrum  „metuat"  an  „metuet"  legerit,  diiudicari  nequeat.  Hoe 
autem  videmus  illum  eadem  fere  legisse,  quae  in  Ry  reliquis  codicibus  extant.  Quod  de  hoc 
loco  testimonium  eo  minus  negligendum  esse  existimo,  quia  codicum  M  et  P  testimouio  hic 
caremus  neque  veterum  quisquam  —  quod  sciam  —  hos  versus  affert.  Editores  autem  fere 
omnes  in  his  offenderunt  et  varia  tentaverunt,  quae  omnia  afferri  opus  non  est  (cf.  Wagn.  ad 
h.  1.).  Wagnerus  quae  edidit:  „et  quisquis  amores  haut  metuet,  dulcis  aut  experietur  amaros" 
Vergilius  num  scripserit,  ipse  valde  dubitat.  Et  si  formam  orationis  respicis,  haec  parum 
concinne  videntur  dicta;  et  ne  sententia  quidem  placet;  post  illa  enim  „quisquis  amores 
haut  metuet",  certe  haec  non  expectamus  „dulcis  aut  experietur  amaros",  quae  opus  non  est 
quemquam  nos  docere.  En  egregiam  sapientiam  dicentis:  res  aut  prospere  cedet  aut  minus 
prospere ! 

Longius  a  codicum  vestigiis  Bibbeckius  recessit,  quum  scripsit: 

et  quisquis  amores 
hau  temnet  dulcis,  haut  experietur  amaros. 

Quod  Ladewigius  quidem  recepit,  sed  ut  se  etiam  huius  lectionis  veritati  diffidere  sig- 
nificaret.  Mihi  si  quid  de  loco  difficillimo  censeam  licet  exponere,  hoc  quidem  constat, 
opinor,  verba  coniungi  non  posse  cum  eis  quae  antecedunt:  et  vitula  tu  dignus  et  hic,  sed 
his  contineri  sententiam  in  universum  dictam.  Dicta  autem  esse  quum  non  possit  nisi  respectu 
habito  eorum  quae  Damon  et  Menalcas  inde  a  vs.  60  cecinerunt,  mihi  fateor  non  satisfacere 
quae  Ribbeckius  scripsit.  Si  enim  conferas  vs.  101:  idem  amor  exitium  pecori  >,pecorisque 
magistro,  vel  quae  vs.  81  de  Amaryllidis  iris  dicta  sunt,  si  de  curis  cogites,  qribus  vacuus 
esse  non  potest  amor  puellae,  quam  eandem  alius  quoque  amat  (ut  illi  de  PhylH&e  certant): 
nonne  his  potius  contraria  sententia  convenire  videtur?    Talia  postquam  Pai^.Tibn  audivit, 

nonne  amores  eiusmodi  esse  ei  videri  debent,  quos  qui  non  fugerit,  amaros  experturus  sit? 
Aecedit,  quod  verba  „aut  metuat"  et  „aut  experietur"  optime  inter  se  opponuntur.  Prius 
enim  membrum  est  quasi  monentis,  ne  quis  amoribus  sese  vinci  patiatur;  quod  nisi  fecerit, 
quae  sit  ei  poena  luenda,  altero  praedicitur.  Quare  ad  eam  rationem  facere  non  possum, 
quin  redeam,  quam  Naegelsbachius  olim  1.  a  Ribb.  1.  secutus  est  (neque  aliter  apud  Hosidium 
haec  verba  explicari  possunt)  ut  hanc  esse  statuam  sententiam:  „Jeder  wird  entweder  die 
siisslockende  Liebe  (dulces  enim  tum  sese  praebent  amores,  quum  fugiendae  sunt)  furchten, 
oder  sie  als  bitter  in  der  Erfahrung  kennen  lernen."  („Wer  der  Minne  Reiz  nicht  flieht, 
wird  ihre  Bitterkeit  schmecken"  Ladew.)  Sic  autem  „quisquis"  ea  notione  positum  statuen- 
dum ,  qua  „quivis"  poni  solet.  At  hoc  fieri  posse  homines  docti  negaverunt.  Nec  ignoro 
locum  huic  prorsus  similem  non  facile  inveniri  (nomiuativus  enin^quisquis"  nisi  praecedente 
relativo  sic  noh  ponitur.)  Tamen  quoniam  apud  Lucretium,  Varronem,  Plautum  „quicquid" 
aliaeque  huius  vocis  formae  inveniuntur  significatione  positae  non  relativa,  nescio  an  hic  quo- 
que  „quisquis"  ferri  possit  (cf.  Lucr.  II,  957:  inque  suos  quicquid  rursus  remeare  meatus. 
et  cf.  Lachm.  Lucr.  p.  286.)  Utut  autem  hac  de  re  iudicatur,  nec  Ribbeckii  coniectura  pro- 
babilis  mihi  videtur,  nec,  si  vitium  hic  latet,  in  verbis  „aut  metuat  —  amaros",  latere 
existimo. 

Aeneidis  versus  IV,  486.  548  sq.,  IX,  146  sq.,  XII,  801  sq. ,   rectene  a  Ribbeckio  transpositi  sint, 

hiaerentibus,  qui  antiquissimis  temporibus  textus  qui  dicitur  Vergiliani  fuerit  status, 
minime  omittenda  ea  sunt  quae  nuper  0.  Ribbeckius  in  „emendationibus  Vergilianis",  quem 
libellum  academiae  Ienensi  gratulabundus  scripsit,  coniectura  assecutus  esse  sibi  videtur. 
In  hoc  enim  libro  quum  de  versibus  ageret,  qui  non  suo  loco  positi  esse  viderentur  in  codi- 
cibus,  nonnullos  eorum  quos  transponendos  esse  censuit  locorum  ita  comparatos  esse  demon- 
strare  conatus  est,  ut  inde  de  natura  archetypi  coniecturam  facere  liceret,  ex  quo  nostri 
codices  antiquissimi  eidemque  optimi  (PRMF  et  y)  derivati  essent.  Quum  enim  versus  quos 
non  suo  loco  collocatos  esse  putat,  ab  eo  loco,  ubi  collocandi  illi  videntur,  ita  distent,  ut 
numerus  versuum  qui  intercedunt  octadibus  binis  aut  quaternis  etc.  efficiatur:  ille  codicum 
PFRMy  statuit  archetypon  unum  aliquod  antiquissimum  fuisse,  in  quo  loci  complures  (Aen. 
IV,  4S6,  548  sq.  670.  IX,  146  sq.  XII,  801  sq.)  a  suo  loco  in  falsum  transpositi  essent, 
huius  autem  vicissim  exemplum  octonos  singulis  paginis  versus  habuisse,  in  quibus  illi  aut 
in  margine  notati  aut  ima  summave  pagina  scripti  fuerint."  Atque  se  versibus  illis  suum 
reddidisse  locum  tantopere  persuasum  habet,  ut  in  editione  sua  eos  ita  collocare  non  dubi- 
tarit,  ut  collocandos  sibi  videri  in  „emend.  Verg."  exposuerat.  Qua  in  re  virum  doctissimum 
summa  usum  esse  sagacitate  quamquam  nemo  negabit:  tamen  quum  mihi  admodum  dubium 
videatur,  rectene  ita  statuatur,  liceat  mihi  quaestionem  illam  paucis  retractare,  quod  bona  venia 
me  facturum  spero  viri  summi,  cuius  quauta  in  Vergilium  sint  merita,  meum  nou  est 
exponerc. 

Ac  primum  quidem  Ribbeckii  sententiae  favet,  quod  etiamnunc  in  nonnullis  codicibus 
versus  male  transpositi  leguntur,  octonis  versibus  a  loco  quo  ponendi  erant  distentes.  Ut 
locum  Ecl.  X,  ubi  vs.  38  in  P  post  67  repetitur,  missum  faciam,  in  M  bis  versus  transpositi 
sunt:  Aen.  I,  701—708  post  709—716  leguntur;  et  post  IX,  732  versus  725,  726  ima  pagina 
adiecti  sunt.     Atque  in  schedis  Vaticanis  IV,   470   omissus  post  477  in  inanj1^  appositus 

est,  asterisco  in  margine  vs.  477  et  vs.  669  addito.*)  Qui  errores  quin  eo  quo  Ribb.  putat  modo 
orti  sint,  non  dubito;  sed  quum  in  singulis  tantum  libris  inveniantur,  non  probant  quod  de 
omnium  codicum  archetypo  eiusque  exemplo  antiquiore  coniecit.  De  his  rebus  infra  pauca 
addam.  Summi  autem  momenti  hac  in  re  sine  dubio  est  quaerere,  num  loci  illi,  quos  Rib- 
beckius  transponendos  dixit,  revera  ubi  nunc  leguntur  ferri  non  possint.  Quod  ita  esse  si 
non  apparuerit,  omnis  illa  Ribbeckii  ratiocinatio,  quamvis  arguta,  nobis  nou  persuadebit,  ut 
ei  obsequamur.  Itaque  loci  illi  accurate  nobis  erunt  tractandi.  Initium  autem  fiat  ab  eo  loco, 
de  quo  Ribb.  p.  5  sq.  disseruit,  IV,  548  sq. 

1. 

Versus  IV,  548  sq.  inter  417  et  418  inserendos  esse  Ribbeckius  statuit.  Hi  autem 
versus  fere  extrema  oratione  leguntur  Didonis,  qua  desperans  saluti  suae  postquam  varia  quae 
iam  sibi  facere  liceret,  secum  reputavit  eaque  omnia  se  indigna  fore  intellexit,  mortem  solum 
sibi  relictum  esse  confugium  videt  et  ea  quae  antea  ei  in  mentem  venerant  his  verbis  (vs. 
547)  repudiat: 

quin  morere,  ut  merita  es,  ferroque  averte  dolorem. 
Adduntur  inde  a  vs.  550: 

non  licuit  thalami  expertem  sine  crimine  vitam 

degere  more  ferae  talis  nec  tangere  curas: 

non  servata  fides  cineri  promissa  Sychaeo. 
De  quibus  haec  Ribbeckius:  „Vides",  inquit,  „sibi  ipsi  mulierem  culpam  malorum  im- 
putare,  a  se  omnem  violatae  fidei  poenam  repetere.  Cuius  poeuitentiae  gravitas  nescio  an 
valde  infringeretur,  si  vel  post  illa  partem  certe  criminis  sororis  consiliis  tribueret.  Nunc 
vero  in  textu  vulgato  etiam  inter  medios  illos  ingenui  doloris  atfectus  sororem,  quae  nec 
adest  nec  antea  in  reliqua  oratione  commemoratur,  post  vs.  547  ita  increpat: 

tu  lacrimis  evicta  meis,  tu  prima  furentem 

his,  germana,  malis  oneras  atque  obicis  hosti. 
Scilicet  acerrimo   maeroris  impetu  correptam   modo   huc  modo  illuc  animo  fluctuare 
docebunt  elegantiores  interpretes  ...  nos  interea  ...  referimur  ad  eam  orationem  qua  revera 
Annam  Dido  appellat,  vs.  416  sq." 

Haec  Ribbeckius.  In  quibus  primum  non  intelligo,  cur  in  apostropha  illa  offenderit, 
qua  quidem  Didonis  animi  commotio  quaedam  cernitur,  sed  simul  caritas,  qua  sororem 
amplectitur.  Nam  ea  quae  maxime  nobis  cordi  suut,  alloquimur  vel  absentes  (cf.  II,  56).  — 
Deinde  quod  Ribbeckius  Didonem  dicit  omnem  a  se  repetere  poenam  violatae  fidei,  non 
plane  concesserim.  Sane  illa  se  accusat  et  culpam  suam  confitetur,  quum  dicit  „ut  merita 
es"  (547)  et  „non  servata  fides  promissa"  (552)  et  „crimine"  (550).  Sed  etiam  aliam  causam 
malorum  unum  vocabulum  mihi  indicare  videtur:  licuit.  Fati  enim  deplorat  iniquitate 
factum  essei,  ut  vita  beata  talibus  curis  vacua,  vacua  crimine  sibi  non  contingei-et.     Atque 

locum,    quum  non  pertineat  ad  eos,   qui   in  omnibus  codicibus  male  —  quae  est  Ribb. 
ranspositi  sint,  quo  iure  Kibb.  1.  1.  p.  19  cum  ceteris  coniunxerit  nescio. 

ad  hanc  fati  iniquitatem,  opinor^  etiam  illud  refert,  quod  Anna  soror  optima  sese  sorori  con. 
sulere  rata,  inscia  atque  invita  ea  suadere  debuit,  quae  perniciosissima  ipsi  futura  essent. 
Quare  cum  Wagnero  et  Ladewigio  Didonem  statuo  non  tam  „increpare"  sororem,  quam  de- 
plorare  fortunam  suam,  qua  ipsa  sororis  sui  amantissimae  fides  et  amor  causa  facta  sit  ulti- 
morum  malorum.  Et  si  verba  ipsa  respicimus,  Dido  quum  dicit  „tu  lacrimis  evicta  meis", 
sororem  etiam  excusat. 

Denique  ne  id  quidem  probo,  quod  Ribbeckius  aliam  versus  sic  ut  vulgo  fit  collocatos 
defendendi  viam  esse  negavit,  nisi  ut  Didonem  maximo  doloris  impetu  abreptam  modo  huc 
modo  illuc  animo  fluctuare  statueremus.  Immo  omnia  mihi  recte  procedere  videntur.  Omnis 
enim  haec  oratio  (inde  a  vs.  534)  duabus  partibus  constat.  Quarum  prior  vs.  547  finitur. 
Postquam  enim  varia  de  quibus  cogitare  poterat  reiecit,  forti  et  generosa  muliere  quod  dig- 
num  sit,  se  facturani  indicat:   quin  morere,  ut  merita  es,  ferroque  averte  dolorem. 

Iam  subsistit  et  queribunda  miseriam  suam  respicit,  qua  iam  eo  redacta  sit,  ut  praeter 
mortem  nil  sibi  reliqui  factum  sit.  Recordatur  potissimum  eorum,  unde  initium  factum  sit: 
sororem  enim  furorem  susceptum  non  coercuisse,  sed  ut  ei  indulgeret  sibi  persuasisse.  Inde 
enim  ab  eo  tempore  se  peccare  coepisse  culpamque  contraxisse  meminit,  cuius  iam  poena 
luenda  sit  gravissima  (cf.  supra  55,  his  dictis  ...  solvitque  pudorem).  Ex  hoc  autem  initio 
fati  iniquitatem  intelligit,  quanta  fuerit:  non  licuit  neque  amore  neque  culpa  expertem  vivere! 
a  sorore  incitata  non  potui  quam  mihi  imposueram  et  ad  id  tempus  servaveram,  iam  servare 
legem.  Et  videri  potest  Dido  haec  „uon  licuit  —  Sychaeo"  pronunciare  memor  eorum  quae 
supra  Annae  vs.  15  sqq.  sibi  „fixum  animo  immotumque  manere"  dixerat  (cf.  vs.  18,  vs.  24, 
vs.  28.). 

Haec  si  recte  disputata  sunt,  iam  paucis  agendum  de  eo  loco,  ubi  Ribbeckius  vs.  548 
sq.  inseri  vult  (iuseri  autem  vult  inter  417  et  418).  Si  autem  quaerimus,  num  versus  417  sq. 
ita,  ut  in  codicibus  extant,  non  beue  habeant,  aut  aliquid  ad  sententiam  disideretur,  hoc  ne 
Ribbeckius  quidem  demonstrare  conatus  est.  Atque  omnia  sese  bene  excipiunt.  Dido  enim 
ad  Annam  sororem  verba  faciens,  quae  perfidi  Troiani  moliantur,  ei  ante  oculos  ponit: 

Anna,  vides  toto  properari  litore:   circum 
undique  convenere:  vocat  iam  carbasus  auras, 
puppibus  et  Iaeti  nautae  imposuere  coronas. 

Sequitur:  hunc  ego  si  potui  tantum  sperare  dolorem,  ut  senteutiae  coniungantur 
pronomine  „hunc";  intelligitur  autem  „dolor  harum  quas  modo  tibi  proposui  rerum",  i.  e. 
discessus  Aeneae.  Ubi  quid,  quaeso,  deest?  Ribbeekius  quidem:  „Atque  hic"  inquit,  „quo 
facilius  beneficium  illud,  unicam  spem  suam  (Annam  enim  Dido  precibus  vult  adire  Aeneam) 
impetraret,  criminari  quamvis  leviter  sororem  poterat,  quod  suis  verborum  inlecebris  tantis 
turbis  se  obiecisset:  tu  lacrimis  etc."  Poterat  sane;  sed  ea  hic  apponi  necesse  non  erat. 
Nam  cur  sororem  potissimum  nunciae  munus  suscipere  aequum  censeat,  hanc  causam  affert 
vs.  421 :  solam  nam  perfidus  ille  te  colere  etc.  Accedit,  quod  insertis  versibus  jllis  548  sq. 
inter  417  et  418  verba  „hunc  epo  —  potero"  non  satis  apte  interponuntur.  £i  enim  prae- 
cedant  „tu  lacrimis"  etc,  expectamus,  ut  hunc  in  modum  pergatur:  tu  sanareNpotes  mala. 
tu  hoc  miserae  unum  exsequere  etc.     Quare  Ribbeckius  ipse  in  editione  nc^jn  satis  sibi 

placere  quae  in  „emend.  Verg."  Siatuerat,  significavit  et  eo  processit,  ut  a  poeta  totum  locum 
absolutum  non  esse  coniiceret. 


Alter  eorum,  quos  tractare  coepimus,  locorum  in  eodem  Aen.  libio  legitur,  cuius  libri 
vers.  486  Ribb.  em.  Verg.  p.  12  sqq.  inter  517  et  518  collocandum  esse  demonstrare  studuit. 
In  eis  enim,  quae  Dido  Annae  narrat  de  via  furoris  sui  solvendi  a  se  inventa,  inde  a  vs.  483 
haec  leguntur: 

hinc  mihi  Massylae  gentis  monstrata  sacerdos, 
.     Hesperidum  templi  custos  epulasque  draconi 
485  quae  dabat  et  sacros  servabat  in  arbore  rafi?os, 
spargens  umida  mella  soporiferumque  papaver. 

Iam  antiquitus  in  vs.  486  interpretes  offendisse  Servius  testatur.  Epitheton  enim 
„soporiferum"  hoc  loco  ideo  videri  potest  inepte  positum  esse,  quia  draco  ille  ad  vigilantiam 
potius  stimulandus  fuerit,  quare  Schraderus  versum  damnavit,  Ribbeckius  alio  loco  ponendum 
esse  statuit.  Wagnerus  autem  et  Ladewigius,  ut  „soporiferum"  defenderent,  ideo  pavaver 
draconi  datum  esse  dixerunt,  ut  feritas  eius  vel  custodibus  terribilis  mitigaretur,  nou  ut  ipse 
sopore  opprimeretur.  Sed  haud  scio  an  haec  explicatio  nimis  quaesita  sit.  Rectissime  vero 
de  hac  voce  mihi  videtur  iudicasse  Heury  in  Leutschii  philologi  vol.  XII,  p.  263,  explica- 
tionem  Heynii  ille  secutus,  quam  accuratius  exposuit  et  comprobavit.  Ex  Plinii  n.  h.XIX,  8, 50 
(ubi  legimus:  papaveris  sativi  tria  genera:  candidum,  cuius  semen  tostum  in  secunda  mensa  cum 
melle  apud  antiquos  dabatur)  et  Hor.  ad.  Pis.  375:  Sardo  cum  melle  papaver  —  ex  his 
locis  cibi  genus  fuisse  apud  antiquos  videmus  papaver  cum  melle  cominixtuin.  Et  hic 
quoque  nihil  aliud  nisi  cibum  significari,  quo  draco  alatur,  mihi  patere  videtur  ex  verbis 
„epulas  dabat".  „Soporiferum"  igitur  hoc  loco  est  epitheton  ornans  (cf.  Gr.  IV,  545  Lethaea 
papavera.  I.  78  Lethaeo  perfusa  papavera  somno),  quod  addidit  poeta  concinuitatis  causa 
orationis,  quum  meha  „umida"  vocasset.  Quod  si  quis  poetam  alio  epitheto  rectius  usurum 
fuisse  existimat,  hoc  quidem  concedendum;  sed  Vergilium  etiam  alias  non  tam  accurate  in 
elegendis  epithetis  versatum  esse  idem  Henry  demonstravit  collato  vs.  XI,  195,  ubi  poeta  rotas 
non  concitatas  tamen  „ferventis"  vocat.  Ceterum  si  versus  eo  loco,  quo  Ribbeckius  vult, 
collocetur,  ne  sic  quidem  vocis  „soporiferum"  alia  vis  esse  possit.  Nam  quod  ille  p.  14 
Didonem  de  Cerbero  placando  cogitasse  videri  dicit,  id  ut  cuiquam  probet,  vereor. 
Praeterea  autem  (cf.  Serv.)  dici  potest  diversam  esse  naturam  draconis  ab  humana,  ut  papavere 
ille  non  ut  homines  sopiatur.  Cf.  Valer.  Fl.  I,  60  sq.  dracone,  quem  ...  vocabat  et  dabat 
hesterno  liventia  mella  veneno.  Ubi  draconem  vides  etiam  veneno  ali,  quod  hominibus 
exitio  quum  sit,  illi  tamen  non  nocet. 

Ut  in  his  Ribbeckio  assentiri  non  possum,  ita  recte  idem  in  alia  re  offendit,.  in  qua  reli- 
quos  interpretes  non  haesisse  miror.  Quoniam  enim  verba  „spargens  —  papaver"  cum 
„epulasque  cl^aconi  quae  dabat"  coniungenda  suut,  quam  interponantur  iucommode  apparet 
illa  „et  sactfos  servabat  in  arbore  ramos".  Neque  multum  profici  versu  486  ante  485  posito 
idem  quumjjA^xerit,  tamen  etiam  versu  hic  omisso  vitium  remanere  mihi  videtur.    Sacer- 

dos  enim  mea  quidem  sententia/,  licet  templi  custos  vocetur,  sacros  in  arbore  ramos  servare 
dici  omnino  non  potest.  Hoc/erat  draconis;  ipsa  custps  erat  templi  et  ea,  quae  draconem 
arboris  custodem  aleret.    Cf.  Apollon.  Rhod.  IV,  1394  sqq.: 

/fcov   cV  hohv   itbhov,   u    svi   ActScvv 
slseri  7rou  %-9»c^ov   wayxQvaaa   ^usto   y.y\a 
^wotti   sv  "AT^avTOc,   %5o'vioc-   oCpic-. 
Quare  Vergilium  sic  scripsisse  suspicor: 

Hesperidum  templi  custos  epulasque  draconi 
quae  dabat  (is  sacros  servabat  in  arbore  ramos) 
spargens  umida  mella  soporiferumque  papaver. 
Dicendum  enim  erat*  opinor,  qualis  hic  draco  fuerit,   cuius  fit  mentio,  vel  qui  eius  in 
sacro  usus  fuerit. 

Iam  transeundum  ad  locum  illum,  quem  Ribbeckius  vs.  486  inserto  sanasse  sibi  vide- 
tur.    Agitur  ibi  de  sacris  a  Didone  paratis;  et  postquam  quae  sacerdos  couquiri  iussit,  enu- 
merata  sunt,  inde  a  vs.  517  de  ipsa  Didohe  poeta  haec  addit: 
ipsa  mola  manibusque  piis  altaria  iuxta, 
unum  exuta  pedem  vinclis,  in  veste  reciucta, 
testatur  moritura  deos. 
Ribbeckius  eam  explicationem,   secundum  quam  mola  sala  in  ignem  coniecta,   manus 
autem  pie  precantis  ad  caelum  sublatae  intelligendae  essent,  quum  improbaret,  versum  486 
inter  517  et  518  ponendum  esse  censuit,  ita  ut  cum  MPy,  Eutych.  cod.,  Serv.  ad  Ecl.  VIII, 
82  „molam"  scriberet.    Codicum  autem  h.  1.  lectioni  mihi  videtur  nihil  tribuendum  esse,  quum 
sequatur  vox  litera  m  incipiens.    Et  „mola"  extat  in  f '  idemque  Serv.  ad  h.  1.  testatur  (apud 
quem   ad  ecl.  VIII,   82  ipsam  molam,  eodem,  ut  mihi  videtur,   errore  bis  admisso).    Iam 
videndum  est,  num  lectio  vulgata  revera  inepta  sit.     Atque  id  quidem  concedo,  non  bene 
coniungi  „mola  manibusque  testatur  deos";    et   diversum   mihi    quoque   videtur  quod  apud 
Plinium  legitur  „mola  salsa  supplicare"  ab  eo  quod  hic  legimus  „testari".    Est  vero  etiam 
alia  ratio  verba  coniungendi,  ut  ablativi  coniungantur  cum  ipsa",  id  quod  Wagnerus  probare 
videtur,  quum  G.  IV,  82  conferri  iubet,  ubi  „ipsi  insignibus  alis"  coniungi  vult. 

Hunc  ablativi  usum  (quem  recte  habitum  quendam  significare  dicit)  Wagnerus  etsi  in 
ed.  Heyn.  ad  h.  1.  illustravit,  tamen  pauca  addam.  Pertinet  hic  ablativus  „mola"  et  quos 
Wagnerus  attulit  (IX,  815.  VII,  187.  XI,  711.  XII,  306.  III,  618)  ad  ablativum  modi;  cuius 
tamen  usus  quum  latissime  pateat,  singula  exempia  inter  se  differunt.  Quae  vero  a  gram- 
maticis  varia  ablativi  genera  distinguuntur  (materiae,  qualitatis,  modi)  quum  ad  unam  notio- 
nem  primitivam  redeant,  saepe  ita  alterum  in  alterum  trauseunt,  ut  difficile  sit  unumquodque 
exemplum  certo  generi  tribuere.  Si  iam  quaeramus,  quaenam  ablativi  genera  a  Vergilio  cum 
substantivis- (vel  pronominibus  cf.  VII,  187.  G.  IV,  82)   coniungantur,  primum*)  satis  notum 


*)  ut  omittamus  ablativuni,  qui  originem  iudicat  (ut  X,  205:  patre  Benaco  Mincius.  Xff  666:  Eumelum 
Clytio  patre.  IV,  36  mariti  Tyro.)  et  ablativum  pro  locativo  usurpatum:  VI,  187:  ille  "aureus  arbore 
ramus  (IV,  26  umbras  Erebo).  nW~vJ 

est,  ablativum  qualitatis  quem  vocant  sic  usurpari.  Cf.  G.  IV,  82  ipsi  insignibus  alis  (aliter 
haec  Ribb.  explicat)  G.  I,  317:  fragili  horclea  culmo.  Aen.  I,  313:  lato  hastilia  ferro.  III, 
538.  V,  372  mille  coloribus  arcum.  372:  Buten  imma^i  corpore.  XII,  161:  ingenti  mole 
Latinus. 

Deinde  abl.  materiae  cum  substantivis  iungitur  cf.  III,  286:  aere  cavo  clypeum.  IX, 
893,  et  vel  ita,  ut  adiectivum  non  addatur  II,  765:  crateresque  auro  solidi.  V,  663:  pictas 
abiete  costas.  —  III,  618:  domus  sanie  dapibusque  cruentis"  non  cum  Ladewigio  huc  refe- 
ram,  sed  potius  ablativum  qualitatis  esse  dixerim  (maxime  propter  vocem  „dapibus"). 

Ab  ablativo  qual.  paullo  differt  abl.  qui  habitum  significat.  XII,  387:  infracta  harun- 
dine  telum.  Deinde  quae  gerimus  corporis  tegimenta  vel  arma,  ablativo  indicantur.  XII,  123: 
variis  exercitus  armis.  280.  pictis  Arcades  armis,  cf.  I,  90.  ^yblativus  etiam  de  eis  ponitur 
quae  manibus  tenemus,  XI,  711:  ense  pedes  nudo.  VII,  187:  ipse  Quirinali  lituo.  Et  de 
habitu  partis  alicuius  corporis  Aen.  II,  358,  IX.  627:  aurata  fronte  iuvencum.  Hunc  vero 
ablativum  nonnumquam  ad  ablativum,  qui  comitatus  dicitur,  accedere  Wagnerus  recte  intel- 
lexit;   cf.  IX,  815:  sese  omnibus  armis  in  fluvium  dedit. 

Ut  iam  ad  eum  de  quo  agitur  locum  redeam,  cum  Wagnero  ablativis  „mola  manibus- 
que  piis"  statuo  habitum  indicari  Didonis  iuxta  altaria  stantis.  Et  quum  „manibus  piis" 
conferri  possit  cum  ablativo,  qualis  est  Aen.  II,  358:  „faucibus  siccis",  „mola"  ablativus  est 
eiusmodi,  quo  id  significetur,  quod  quis  secum  habeat  (cf.  VII,  284:  talibus  Aeneadae  donis 
dictisque  redeunt).  Quum  autem  talis  ablativus  poni  videatur  ratione  etiam  habita  verbi  seu 
praedicati  (cf.  VII,  284.  IX,  815)  arcte  coniuugi  velim  „ipsa  mola  manibusque  piis  altaria 
iuxta"  (=  altaria  iuxta  stans*)).  Itaque  habitus  Didonis  molam  gerentis  et  piis  manibus 
ad  aram  accedentis  describitur;  ad  eius  habitum  pertinet  etiam  versus  proximus;  tum  demum 
versibus  item  duobus  de  invocatione  deorum  et  precationibus  agitur.  Versum  autem  486  his 
interponi  etiam  hac  de  causa  non  probo,  quia  de  eis  quae  ad  rem  sacram  parabantur  et 
couquirebantur  hic  non  agitur,  sed  supra  inde  a  vs.  512. 

Priusquam  vero  de  hoc  loco  disserendi  finem  faciam,  de  testimoniis  quibusdam  veterum 
pauca  adiiciam.  In  centone  enim  illo  Vergiliano,  de  quo  supra  egimus,  vs.  326  sq.  coniun- 
gitur  vs.  486  cum  517;  quod  quamquam  sententiae  Ribbeckii  favere  videtur,  tamen  si  quae 
de  centonis  ratione  disputavimus,  conferas,  inde  nihil  de  ordine  versuum  concludi  licere 
intelligas. 


*)  piis  cum  Serv.  explico  puris  i.  e.  lavatis.  „Pia"  enim  ea  dicuntur,  quae  ad  sacra  pertinent.  Cf. 
Serv.  ad  ecl.  VIII,  82.  Sic  V,  744  farre  pio.  IV,  637  pia  vitta.  III,  42  pias  manus.  —  Consentio 
igitur  de  toto  loco  cum  Ladewigio,  qui  tamen  de  abl.  accuratius  non  egit,  cuius  haec  est  annotatio: 
Das  Opferschrot  hielt  die  Dido  in  den  Handen,  nm  es  spater  auf  den  Altar  zu  werfen  (hoc  probo), 
oder  sie  war  selbst  als  eine,  die  sich  dem  Tode  geweiht  hatte,  damit  bestreut  (hoc  minus  verisimile) 
manibus  piis:    „mit  reinen,  gewaschenen  Handen". 

\  Ceterum  ne  quis  in  ablativo  mola  nude  posito  offendat,  quum  in  exemplis  quae  attuli  adiecti- 
vum  pjerumque  addatur,  id  eo  excusatur,  quod  additur:  manibusque  piis ;  ut  III,  617:  domus  sanie 
dapiKusque  cruentis.  Si  quis  ,,piis"  ad  „molam"  quoque  referendum  esse  putet,  ut  intelligatur :  mola 
pia  je^j^^ibus  piis ,   id  minus  placet. 

Contra  Valerium  Flaccum  verisimile  est  versum  486  eo  loco  positum  invenisse,  quo 
in  codicibus  extat  scriptus.  L)uobus  enim  illi  locis  hic  Vergili  locus  ante  oculos  fuit,  ni 
fallor.  Quorum  unum  iam  supra  attigi,  I,  60  sq.  dapibusque  vocabat  et  dabat  hesterno 
liventia  mella  veneno.  Fortafese  autem  Valerius  Fl.,  quia  et  ipsi  papaver  illud  soporiferum 
displicebat,  mel  cum  veneno !  mixtum  Medeam  draconi  porrigentem  facere  maluit.  Deinde 
VIII,  95  sq. :  sacra  ferens  epulasque  tibi;  nec  talis  hianti  mella  dabam  ac  nosfris 
nutribam  fida  venenis.*) 

3 

Tertio  loco  Ribbeckius  em.  Verg.  p.  14  sqq.  de  libri  IX  vs.  146  sq.  egit,  quos  a 
Vergilio  post  vs.  72  posito.r  fuisse  suspicatur.  Ut  in  codicibus  collocati  extant,  inveniuntur 
in  oratione  Turni,  qua  (inde  a  vs.  128)  suos  prodigio  turbatos  bono  animo  esse  iubet: 

sed  vos^   o  lecti,  ferro  quis  scindere  vallum 
apparat  et  mecum  invadit  trepidantia  castra? 

Oratione  sua  Turnus  hoc  spectat,  ut  militum  animos  eadem,  quam  ipse  habet,  boni 
eventus  fiducia  compleat.  Quare  incipit:  monstrum  illud  et  prodigium  (mutatae  erant  naves 
Troianorum  in  nympharum  formam)  Troianis  perniciem  portendere,  quippe  quibus  spes  erepta 
sit  per  mare  fugiendi,  terram  autem  a  tot  Italorum  gentibus  possessam  ut  expugnaturi  sint, 
fieri  non  posse.  Neque  magis  deorum  illis  responsis  se  terreri,  quibus  Troes  tantum  con- 
fidant.  Satis  esse  Troianos  terram  fato  promissam  tetigisse.  Praeter  hoc  nil  a  deis  illis 
licere  expectare,  contra  ipsi  spem  esse  fore,  ut  gens  ne  priore  quidem  clade  pie  agere  docta, 
quod  iterum  commiserit  scelus  luat  victa  ab  Italis.  Omnem  illorum  spem  iam  positam  in 
castris;  sed  haec  parvo  adiumento  fore  eis,  qui  ne  moenia  quidem  Troiae  firmissima  a  deo 
aedificata  defendere  potuerint.  Sic  Turnus  postquam  demonstravit  Troianis  vel  propter  ea 
quae  antea  experti  essent  non  magnam  spem  victoriae  esse  posse:  pugnam  promittit  quae 
instet  illis  exitio  fore.    Et  quum  ad  id  quod  iam  faciendum  sit  accedit,  electos  suos  appellat: 

sed  vos,  o  lecti,  ferro  quis  scindere  vallum 
apparat  et  mecum  invadit  trepidantia  castra? 

Sic  autem  suos  interrogans  se  certe  castra  invasurum  esse  indicat,  simul  se  sperare 
significat  sibi  comites  e  lectorum  numero  non  defuturos,  et  ita  eos,  ut  se  sequi  velint,  incitat 
(cf.  vs.  51  ecquis  erit,  mecum,  iuvenes,  qui  primus  in  hostem  — ).  Summa  igitur  Turni 
fiducia  (quae  tota  oratione  conspicitur,  cf.  etiam  vs.  126)  inde  apparet,  quod  vel  cum  paucis 
castra  Teucrorum  oppugnare  paratus  est.  Eandem  Turni  fiduciam  describunt  etiam  quae 
sequuntur.  Eum  enim  se  affirmat  esse,  cui  non  opus  sit  instrumentis  quibus  Graeci  Troia 
potiti  sint,  neque  armis  divina  ope  factis  neque  tantis  copiis,  ne  tum  quidem,  si  omnes 
Etrusci   Troianis  auxilio  veniant.     Ut  autem  ipsi  non  multitudine  militum  confidant,  ita  se 


*)  Quod  Eibbeckius  h.  1.  draconem  ipso  papavere  a  Medea  sopiri  dicit:  reverane  hic  de  papavere  nec 
potius  de  alio  quodam  medicamento  cogitandum  sit,  dubitare  licet.  Verba  enim  ^yalerii  vs.  84 
„cunctaque  Lethaei  quassare  silentia  rami"  Verg.  V,  854  sq.  imitantur:  „ecce  deu^  raibum  Lethaeo 
rore  madentem  —  quassat",  ubi  verus  Lethaeus  ros  intelligendus  est.  /,  \_    | 

spernere  etiam  dolos  et  malas  artes,  quibus  Graeci  quondam  usi  sint.  Palam  se  hostes  igni 
ursuros  esse.  Sic  illi  sibi  adversarios  esse  Graecis  fortiores  ut  intelligant,  fqturum  esse.  — 
Hunc  in  modum  Turnus  postquam  animos  militum  bona  spe  victoriae  complevit,  illo  ipso  die 
corpora  curare  et  pugnam  die  insequenti  expectare  eos  iubet. 

Hic  mihi  sententiarum  contextus  esse  A7idetur;  iam  videamus,  quae  Ribbeckio  displi- 
cuerint.  Ac  primum  quidem  illi  minus  recte  orationi  videtur,  qua  pugnam  milites  omittere 
iubeantur,  certandi  cohortatio  inseri.  Sed  quamquam  Turnus  pugnam  in  crastinum  diem 
differendani  esse  dicit,  tamen  orationis  summa  est,  ut  milites  pugnandi  cupiditate,  certe  spe 
victoriae  incendantur.  Quare  quum  ille  lectos  suos  adhortatus  cum  his  se  affirmet  paratum 
esse  castra  invadere:  haec  ducis  fiducia  nonne  multum  valet  ad  militum  animos  erigendos?*) 
Quod  deinde  Ribbeckius  imperatorem  miilto  melius  decuisse  dicit,  id  quod  se  facturum  esse 
confideret,  his  verbis  solis  profiteri  „luce  palam  certum  est  igni  circumdare  muros":  sane 
his  verbis  Turnus,  quod  de  pugna  consilium  ceperit,  indicat;  sed  cur  non  simul  se  cum 
lectorum  manu  valluni  scissurum  promittere  poterat?  Ipse  enim  cum  fortissimis  suorum  reli- 
quis  parare  vult  aditum  portis  eftractis,  ut  apud  Homernm  (II.  M,  445  sqq.)  Hectorem  pri- 
mum  portas  eifrmgere  videmus. 

De  reliquis  quae  Ribbeckio  displieuerunt,  post  ea  quae  supra  exposui  non  muJta  addi 
opus  est.  Videtur  enim  illi  ipsa  dicendi  ratio  modesta  atque  incerta.  Qui  enim  interroget, 
quis  sociorum  rem  gesturus  sit,  eum  certe  non  omnes  paratos  fore  confidere.  Mihi  contra 
summam  videri  fiduciam  in  eo  cerni,  quod  vel  cum  paucis  rem  gerere  paratus  est,  iam  supra 
dixi.  Scilicet  non  curat,  quam  multi  se  secuturi  sint;  neque  se  sequi  vult  nisi  qui  prorsus 
eadem  audacia  sit  qua  ipse.  Noli  vero  hanc  audaciam  nimiam  ducere;  tanta  enim  Turno 
tribuitur  revera  ferocia.  Quem  videmus  (inde  a  vs.  728),  solus  quum  in  castra  hostium  irru- 
perit,  ingentem  stragem  eorum  edere;  atque  quod  hic  promittit  quominus  efficiat  (utclaustra 
rumpat  —  vallum  scindat)  prohibetur  nulla  alia  re  quam  nimio  pugnandi  ardore  (757  sqq.) 
qui  eum  in  adversos  hostes  agit.  —  Quae  cum  ita  sint,  Ladewigii  coniectura  „et  quis  — 
non  parat?"  carere  possumus. 

At  Macrobii  testimonio  Ribbeckius  docet  effici,  versus  146  sq.  post  72  collocandos 
esse.  Is  enim  quum  Sat.  V,  9,  3  hos  versus  ex  II.  M,  440  sq.  desumptos  esse  tradat,  fieri 
non  potuisse,   quin  post  vs.  72  collocatos  invenerit.    Apud  Homerum  autem  baec  leguntur: 

0(>vva9'  tiTTroha^xoi   Tocvt; ,    pyyvvaSs  6s  ts7%os- 
'Ap-ysuuv   xa/   vyvo)v  svists  SsaTritiait;  rrvo. 

Ut  hoc  loco  Hector  suos  portas  frangere  navibusque  ignem  iniicere  iubeat,  sic  versus, 
de  quibus  agitur,  Vergilianos  Turno  tribuendos  esse  naves  oppugnanti,  ut  sic  legatur 
inde  a  vs  69: 

classem  . . .  invadit  sociosque  incendia  poscit  ovautis 

atque  manum  pinu  flagranti  fervidus  implet. 


*)    de  pr^aMjftttatim  committendo  hic  non  agi,    intelligitur  etiam  ex  voce  „apparat". 

„sic  vos,  o  lecti,  ferro  qui  scindere  vallum 

apparat  et  mecum  invadit  trepidantia  castra." 

tum  vero  incuinbunt  etc. 
Haec  quamvis  Ribbeckii  sententiae  favere  videantur,  tamen  nobis  persuadere  non 
potuerunt.  Sic  enim  versus  Vergilianos  similiores  esse  loco  Homerico  etsi  negare  nolim,  at 
in  oratione  Turni  si  positi  fuerint,  vix  ullam  a  Macrobio  simiiitudinem  deprendi  potuisse 
Ribbeckio  non  concesserim.  Utroque  enim  loco  imperator  suos  cohortatur  (cohortandi  ratio- 
nem  bis  locis  diversam  esse  concedo),  ut  castra  bostium  aggrediantur;  ex  singulis  autem 
respondet  „QY)ywa$s  Tf7%o;"  illi  „scindere  vallum".  Neque  similiores  inter  se  alii  loci 
sunt  Homerici  et  Vergiliani,  quos  Macrobius  comparat.  Sic  V,  8,  2  confert  Aen.  VII,  197 
sqq.  et  Hom.  Od.  7,  71,  ubi  utriusque  loci  sententia  est:  quid  peteutes  per  maria  vecti  huc 
advenistis?    singula  autem  satis  diversa  sunt.    Confert  idem  V,  8,  5  II.  H,  314  sq.  321: 

Tt/iffi   5e   flovv   IsQSvasv   avai,   avbQwv  .'Ayajj.ejj.vujv 

aoasva  Tsvraeryoov   vnsQy.svh  Tigovuwi. 

vcuroiaiv   ci'  Aiavra   biqvsKesaai  ysoaiosv 
et  Aen.  VIII,  182  sq.: 

vescitur  Aeneas  simul  et  Troiana  iuventus 

perpetui  tergo  bovis  et  lustralibus  extis. 
ubi  accurate  inter  se  respondent  haec  tantum:  vwroiai  diyvsnssaai  et  „perpetui  tergo  bovis". 
Denique  quos  locos  Macrobius  V,  5,  6  affert:  Aen.  II,  274:  ei  mihi  qualis  erat,  quan- 
tum  mutatus  ab  illo  Hectore,  qui  redit  exuvias  indutus  Achilli  etc.  et  II.  X,  373  sq. 
u  iroiroi,  yj  u.aXa  Slj  ^.a\ax.uirsQO$  ajj.(pa(paaaSair'EHrwQ,  >j  ors  vyai;  svsTCQyasv  itvq\  kyjXsuj: 
in  his  et  omnis  rerum  condicio  et  loquentium  affectus  valde  inter  se  differunt. 

Praeterea  autem  quominus  Macrobium  versus  146  sq.  loco  alio  atque  nunc  extant  in- 
venisse  statuamus,  etiam  illud  obstat,  quod  collocati  sunt  inter  libri  IX  versus  138  et  157  ex 
eadem  Turni  oratione  desumptos.  Macrobius  autem  V,  cap.  4 — 10,  quum  Jocos  singulorum 
Aeneidis  librorum  ex  Homero  sumptos  affert,  accurate  servat  versuum  ordinem  in  enumerando.*) 
Post  versum  autem  72  quicquam  desiderari  nemo  erit  qui  dicat.  Postquam  enim 
Turnus  taedam  arripuit,  eius  exemplum  imitati  socii  summa  vi  in  castra  impetum  faciunt 
(„urguet  praesentia  Turni").  Denique  Ribbeckius  ut  versus  146  sq.  hic  inserere  posset,  pro 
sed  scribere  debuit  sic,  contra  idem  quod  codices  praebent  qui  servavit.  Sed  mutatione 
multo  faciliore  pro  „qui  scindere"  seribi  „quis  scindere"  quam  „sic"  pro  „sed"  patet.  Secun- 
dum  Ribbeckii  autem  rationem  quum  „qui"  siguificare  statuendum  sit  id  quod  „quisquis", 
quamquam  ita  recte  dici  negare  non  ausim,  tamen  loci  similis  non  memini. 

4. 

Maiore  brevitate  uti  licebif  in  tractando  ultimo  loco  XII,  801  sq.     Qui  versus  extant 
in  oratione,  qua  Iuppiter  Iunonem  hortatur,  ne  frustra  fato  obstante  Turnum  adiuyare  pergat. 


*)  Bis  tantum  is  ordo  servatus  non  est:  IX,  435  capite  10  in  fine  totius  enumerationis1  affert,  fortasse 
quia  eum  versum  antea  suo  loco  afferre  neglexerat.  Deinde  IV,  700  projjter  similitudinem  sententiae 
cum  Y,  740  sq.  coniuaxit.  -     i 

Hac  oratione  Ribbeckius  Iovem  existimat  repraesentari  coniugem  acerbe  castigantem,  ut  ab 
ea  oratione  alienae  sint  blanditiae,  quae  sane  insunt  verbis  801  sq.: 

ni  te  tantus  edat  (edit)  tacitam  dolor  et  mihi  curae 

saepe  tuo  dulci  tristes  ex  ore  recursent. 
Multo  autem  melius  haec  verba  convenire  alteri  Iovis  orationi,   qua  postquam  Iuno  se 
cedere  fatis  indicaverit,   couiugis  precibus  se  invicem  obsecuturum  promittat;  quare  versus 
illos  recte  post  832  poni: 

verum  age  et  inceptum  frustra  submitte  furorem: 

ni  te  etc. 

do  quod  vis  et  me  victusque  volensque  remitto. 
Atque  hic,  quamquam  quicquam  desiderari  nego,  hoc  versus  collocari  posse  ut  negem 
tantum  abest,  ut  Ribbeckio  assentiri  non  dubitarem,  si  illo  ubi  in  codicibus  extant  loco  ferri 
non  posse  constaret.  Ne  enim  hos  versus  severae  mariti  castigationi  adversari  Ribbeckio 
concedam,  impedior  vs.  800:  precibusque  inflectere  nostris.  Unde  videmus  lovem 
uxorem  non  solum  castigare,  sed  etiam  ut  precibus  inflectat  operam  dare.  Vituperat  sane 
vs.  793—799  pertinaciam,  qua  Iuno  TurnO  auxilium  ferat,  quippe  quae  indigna  sit  dea,  non 
inscia,  quae  sit  fati  voluntas.  Siinul  his  omnia  quae  Iuno  moliatur  frustra  suscipi  docet. 
Iam  ab  ea  precatur,  ut  tandem  aliquando  eam  mentem  exuat,  ne  etiam  in  posterum  et  se 
ipsa  tacita  dolore  tauto  cruciet  („id  quod  tum  fiebat"  Wagn.)  et  sibi,  coniugi,  saepe  querelae 
audiendae  sint.  Quibus  addit:  Vide,  quo  iam  res  deducta  sit,  quotiens  tu  quot  mala  in  Teu- 
cros  conferre  potueris:  sed  haec  te  assecutam  esse  satis  habeas:  ulterius  tentare  veto.  — 
Itaque  versus  bOO — 802  sunt  precantis.  Verbis  autem  „ne  —  recursent"  Iuppiter  se  indicat 
a  coniuge,  ut  Troianis  irasci  desinat,  precari  miserantem  ipsius;  docet  enim,  quanto  ipsi 
mehus  fururiun  sit  iram  comprimere.  Quum  autem  addit  „et  mihi  curae  —  recursent",  vere- 
tur  quidem,  ne  molestia  afficiatur  querelis  uxoris  saepe  repetitis,  sed  verba  ita  comparata 
suut,  ut  ipsum  quoque  ex  uxoris  curis  dolorem  capturum  esse  significet.  Verbis  „dulci  ex 
ore"  blantiditiae  sane  continentur;  quibus  tamen  quid  est  cur  uti  non  potuerit  qui  mulierem 
precibus  inflectere  velit?  Atque  qui  mulieri  persuadere  studet,  nonne  callide  ita  agit?  Neque 
enim  Iuppiter  id  agit,  ut  serera  quadam  castigatioue  coniugem,  ne  quid  praeterea  moliatur, 
deterreat,  sed  ut  ei  persuadeat,  frustra  se  fato  obniti.  Quae  postea  autem  addit  etsi  eis  satis 
graviter  uxorem  „ulterius  temptare"  vetat,  tamen  cum  enumeret,  quae  illi  in  perniciem  Tro- 
ianorum  struere  licuerit,  facilius  Iunonis  animum  placatum  iri  sperat,  quippe  quae  se  memi- 
nerit  partem  certe  eorum  quae  appetiverit  assecutam  esse  et  partem  certe  irae  in  Troianos 
effundere  potuisse.  —  Ex  his  intelligitur  mihi  esse  non  videri,  cur  a  codicum  lectione  ne 
(vel  ni)  edat  (vel  edit  forrna  antiquiore)  recedamus.  Editores  enim  vulgo  nec  scripserunt. 
Atque  particula  ne  servata,  faciliorem  explicationem  habet  particula  et  (et  mihi  curae),  quae 
miuus  apte  posita  videri  debet,  si,  id  quod  vulgo  fit,  nec  scribamus  (ut  enuDciatum  cohor- 
tatiouem  esjprimat).  Hac  enim  de  re  prorsus  consentio  cum  Ribbeckio,  qui  de  ratione  vul- 
gata:  „falsis»imum",  inquit,  „erat  et,  quoniam  non  simul  et  taciti  dolere  et  verbis  conqueri 
possumus  n,ec  excitaut  semper  tacitae  curae  verborum  questus.  Hac  enim  sola  ratione  defendi 
posse  conubjAvirf:  particulae  in  sententiis  negativis  usum  intellego,  eodemque  redeunt  exempla 

a  Wagnero  in  quaest.  Verg.  X^XVI,  8  adlata  praeter  nostram  omnia."  Contra  idem  p.  18 
(ea  enim  etiam  ad  nostram  r^tionem  conveniunt):  „hic  enim  (si  ne  vel  ni  scribatur)  et 
illud  tolerari  potest,  quoniam  pariter  veretur  Iuppiter  et  ne  tacita  se  ipsa  dolore  maceret  et 
ne  easdem  aegritudinis  suae  c^ntilenas  ...  ad  fastidium  usque  sibi  offundat."  (Fortasse  quis 
et  ita  explicandum  censeat,  fut  arctius  verba  „et  mihi  —  recursent"  coniungenda  sint  cum 
prioribus  et  ut  „dulce  os"  significare  statuatur  vultum  Iunonis.  Sic  altero  membro  imago 
exprimeretur  tacite  dolentis,  in  cuius  vultu  jeurae  tristes  appareant.  Sed  tali  explicationi 
verba  ipsa  „ex  ore  recursent"  ne  prorsus  adversentur,  vereor.  Et  Iuppiter  uxorem  eam 
esse  haud  ignorabat,  quae  non  semper  dolorem  comprimere  posset.) 

De  his  locis  haetenus.  De  quibus  quae  disputavi,  si  recte  habent,  quod  Ribbeckius 
extremo  libello  de  archetypi  codicum  PRMFy  exemplo  coniecit,  id  non  iam  habet,  quo 
nitatur. 

Quod  autem  ad  eam  ratiocinationem  attinet,  quam  Ribb.  p.  19  instituit,  unum  in  hac 
deprendi  errorem.  Namque  ut  concedamus  IV,  486  et  IV,  548  sq.  in  falsum  locum  devenisse,  • 
haec  tamen  duorum  locorum  transpositio  non  in  eodem  libro  —  id  quod  Ribb.  censet  —  fieri 
potuit.  Dicit  enim  inter  IV,  485  et  517  versus  intercedere  XXXII,  qui  quatuor  paginis  ita 
distribui  possint,  ut  incipiente  prima  a  vs.  487  in  ultima  post  vs.  517  sequatur  486  (hunc  in 
modum:  I.  487—494.  II.  495—502.  III.  503—510.  IV.  511—517.  486).  Deinde  versibus 
419 — 547  dicit  sedecim  paginas  effici  omisso  vs.  528,  qui  in  codd.  deest,  et  in  marginem 
reiectis  548  sq.*),  paginam  autem  LII  libri  IV  exiisse  in  vs.  418  (omissis  vss.  126,  178), 
paginam  LXVIH  in  vs.  547.  Haec  inter  se  non  conveniunt.  Si  enim  pagina  aliqua  (secun- 
dum  Ribb.  pagina  LII)  incipiat  a  vs.  419,  sive  vs.  548  sq.  in  marginem  reiiciuntur,  sive 
non  reiiciuntur,  fieri  non  potest,  ut  ulla  pagina  libri  a  vs.  487  incipiat  aut  ullius  paginae 
versus  ultimus  sit  486.    En  versus  illos  paginis  secedim  ex  Ribb.  ratione  distributos: 

I.  548  sq.  in  marg.  419—426.  II.  427— 434.  III.  435—442.  IV.  443—450.  V.  451— 
458.  VI.  459—466.  VII.  467—474.  VIII.  475—482.  IX.  483—485.  487—491.  X.  492—499. 
XI.  500—507.  XII.  508—515.  XIII.  516—517.  486.  518—522.  XIV.  523—531  (om.  vs.  528). 
XV.  532—539.  XVI.  540—547. 

Sic  videmus  nullam  paginam  aut  a  vs.  487  incipere  aut  in  vs.  486  post  517  positum 
exire. 


*)  Quod  Eibb.  p.  19  dicit:  „et  si  in  marginem  reiecti  erant  548  sq.  et  486,  sedecim  inde  paginae  erant 
usque  ad  vs.  547",  ipse,  ni  fallor,  scribere  voluit  nil  nisi  „548  sq."  De  versu  enim  486  modo  ipse 
aliter  iudicaverat;  neque  nisi  is  versus  non  in  margine  positus  fuerit,  sedecim  paginas  vs.  419 — 547 
effici  posse  ex  eis  quae  proposui  facile  perspieias. 

a  Wagnero  in  quaest.  Verg. 
(ea  enim  etiam  ad  nostram 
illud  tolerari  potest,   quoniam 
ne  easdem  aegritudinis  suae 
et  ita  explicandum  censeat 
prioribus  et  ut  „dulce  os" 
exprimeretur  tacite  doleDtis 
verba  ipsa  „ex  ore  recur 
esse  haud  ignorabat,  quae 
De  his  locis  hactP11 
extremo  libello  <^ 
nitatur. 

